Хитой COVID-19нинг аломатсиз ташувчиларига доир кузатув хулосаларини очиқлади. Натижалар ўта нохуш – mulkdor.com\nХитой COVID-19нинг аломатсиз ташувчиларига доир кузатув хулосаларини очиқлади. Натижалар ўта нохуш\nApril 17 2020, 04:04 ДунёТиббиёт\nХитой коронавируснинг аломатларсиз ташувчилари (тестида мусбат натижа чиққанлар) борасидаги кенг миқёсли тадқиқотлар натижасини илк бор эълон қилди. Тадқиқотлардан асосий хулоса шуки, бундайлар касалланганларнинг умумий массасида жуда кўп, деб хабар бермоқда Bloomberg.\n15 апрель куни Пекинда ўтган брифингда ХХР соғлиқни сақлаш бўйича миллий комиссияси вакили Ми Фенг қуйидаги рақамларни келтирган: 6764 нафар аломатларсиз, бироқ тестида мусбат натижа қайд этилган беморлардан фақатгина 20 фоизга яқинида (1297 ҳол) кейинчалик касаллик аломатлари авж олган.\n1023 нафар пациент (аломатсизлар ичидан) COVID-19 аломатлари уларда пайдо бўлиш-бўлмаслигини кутиб, карантин шароитида кузатув остида турибди. 4444 нафар пациент эса врачлар томонидан уларнинг вирусдан тузалгани тасдиқлангач, уйларига жавоб берилган.\nШундай қилиб, The Bell’нинг ҳисоблашича, коронавирус юқтириб олганига қарамасдан жиддий аломатларга йўлиқмаётганлар улуши 65 фоиздан кам эмас, ҳаттоки 80 фоизга яқин бўлиши мумкин.\nАгар тўлиқ аломатларсиз ҳолатларнинг улуши шу қадар юқори бўлса, вируснинг тарқалишини тийиб туриш янада мураккаблашади, ўз-ўзини яккалаш, ижтимоий масофаланиш ва оммавий тестдан ўтказиш аҳамияти янада ортади.\nВируснинг аломатларсиз юқиши феномени янги коронавируснинг энг сирли ва хавфли характеристикаларидан бири бўлиб турибди. Айни шу хусусият сабаб COVID-19 шиддат билан ёйилиб, пандемияга айланиб кетди.\nКоронавирус аломатларсиз ўтиши ҳам мумкинлиги олдиндан маълум эди, гарчи кўрсаткичлар фарқ қилиб турса-да: лекин бу тадқиқот коронавирус юқтирган инсонларнинг 78 фоизида касаллик аломатларсиз ўтишини кўрсатиб турибди. Натижалар Италиядаги касаллик ўчоғида ўтказилган тадқиқотларга мос келмоқда (юқтирганларнинг 50–70 фоизида аломатлар йўқ).\nИсландиядаги яна бир тадқиқотга кўра, вирус тасдиқланган пациентларнинг 50 фоизи ўзлари касал эканини сезмаган.\nАҚШнинг бош эпидемиологи Энтони Фаучи бу рақамни 25–50 фоиз ўртасида баҳолаган.\nБироқ, аввалроқ тадқиқотчилар аломатларсиз вирус юқтирганларнинг аксариятида касаллик белгилари у ёки бу кўринишда бўй кўрсатади, деб ҳисоблашган бўлса, хитойликларнинг янги маълумотлари олимлар ва тиббиётчилар адашишганини англатмоқда. Касалланганларнинг катта қисмида аломатлар ривожланмаган. Бир қараганда, уларга омад кулиб боққандек кўринади, лекин коронавируснинг «маккорлигидан» дарак берувчи бу вазият пандемияга қарши курашишни мураккаблаштиради, холос.\nТадқиқотчилар ҳамон COVID-19’нинг аломатларсиз ҳолатларини ўрганишга ҳаракат қилишмоқда. Назариялардан бирига кўра, касалларда аломат барибир юзага чиқади, лекин у ҳозир врачларга билинмаяпти. Чунки аввал бошдан касаллик белгилари аниқлаб, мустаҳкамланиб қўйилди: тана ҳароратининг ошиши, ҳолсизлик, қуруқ йўтал (ЖССТ), лекин жуда камёб ва яқинда яниқланган аносмия ва агевзия (ҳид ва таъм билиш қобилиятининг йўқолиши) ҳам бор. Шуниси муҳимки, Хитой врачлар ва олимлар айнан қайси аломатларга эътибор қаратаётганини очиқламаган.\nЭслатиб ўтамиз, Хитойда коронавирус авж олиши бошланганидан буён рўйхатга олинган беморлар сони 82 мингдан ошган (3342 киши вафот этган). Март ойида Хитойда COVID-19нинг янги ҳоллари илк бор қайд этилмаганига қарамасдан, олимлар касалликнинг аломатларсиз ўтиш ҳолатларини аниқлашда давом этишмоқда.\nХитойнинг Уҳан билан бирга яна 10та провинция ва шаҳарларида коронавирус инфекциясининг аломатларсиз ташувчилари ва уларнинг организмида антитаначалар ишлаб чиқилишига доир маълумотлар тўплаш мақсадида аҳоли ўртасида сўровлар ўтказишмоқда. Уҳандаги скринингда тасодифан танланган 11 минг киши иштирок этади.\nЛекин бу ҳолда бу антитаначалар барчада бирдек ишлаб чиқарилиши факт эмас. Айрим дастлабки тадқиқотларга кўра, соғайган пациентларнинг барчаси ҳам бир хил даражада коронавирусни нейтраллаштирувчи антитаначаларни ишлаб чиқаролмайди. Хитой олимларининг изланишларига кўра, тадқиқотда 175 кишидан қарийб учдан бирида бу оқсиллар етарли даражада ишлаб чиқилмаган (айримларда ҳатто у умуман бўлмаган). Бу ҳол шу инсонларнинг коронавирусни қайта юқтириб олиш эҳтимоли катта эканидан дарак беради.\nКасалланишнинг аломатларсиз ўтишини билдирувчи рақамлар расман эълон қилингани (6764)дан каттароқ бўлиш эҳтимоли ҳам бор, дея тахмин қилади Bloomberg. Бу одамлар тасдиқланган беморларнинг алоқалари текширилганидан сўнг аниқланган. Акс ҳолда, уларни асло топа олишмас эди: токи инсон ўзида COVID-19 аломатларини кўрмаса, у ўзини тестдан ўтиши керак, деб ҳисобламайди. Улар аниқлангач, ҳар бири кузатув мақсадида изоляция қилинган. Вирус юқтирганлар фақат уларнинг тести манфий натижа кўрсата бошлагач, уйларига қўйиб юборилган. Икки ҳафталик карантин чоғида аломатлар бўй кўрсатганлар эса ҳозир касалхонада даволанишмоқда.\nЧжанг Венҳонг, Шангҳайдаги COVID-19 клиник экспертлар жамоасининг раҳбари.\nБу орада, афтидан, Хитой куз фаслига келиб коронавируснинг иккинчи тўлқинига дучор бўлишининг эҳтимоли катта. Мамлакатнинг пандемияга қарши курашдаги етакчи экспертларидан бири Чжанг Венҳонгнинг таъкидлашича, ноябрь ойидан бошлаб, сўнгра тўлиқ қиш фаслида бутун дунё пандемиянинг давоми билан курашади. Албатта, қбу вақтга келиб арзон ва самарали вакцина ўйлаб топишмаса. Оксфорддаги олимлар шунақасини сентябрь ойигача ярата олишларига ишонмоқда.\nСаратовдаги фожиа. россиялик депутат чақириқ ...\nСаратов областининг Қозоғистон билан чегарасида автобус иштирокида юз берган йўл-транспорт ҳодисасидан сўнг, чегарага яқин туманларда йўловчилар ташиш устидан назоратни ...\nДунёNovember 19 2018, 06:11


Президент аҳолини арзон гўшт билан таъминлаш...\n16.10.2019 21:49 0 4285\nЎзбекистон Республикаси Президенти Шавкат Мирзиёев 16 октябрь куни чорвачилик ва боғдорчилик тармоқларини ривожлантириш бўйича устувор вазифаларга бағишланган йиғилиш ўтказди.\nМамлакатимиз қишлоқ хўжалиги соҳаси ривожида ушбу тармоқларнинг муҳим эканлиги инобатга олиниб, кейинги икки йилда Ветеринария ва чорвачиликни ривожлантириш давлат қўмитаси, «Ўзбекчорванасл», Боғдорчилик ва иссиқхона хўжалигини ривожлантириш, Узумчиликни ривожлантириш агентликлари ташкил этилди.\nЙиғилишда чорвачилик тармоғида бажарилган ишлар ва келгусидаги режалар муҳокама этилди. 2019 йилда «Ҳар бир оила тадбиркор» дастури доирасида чорвачиликни ривожлантириш учун 1 триллион 603 миллиард сўм, паррандачиликка 332 миллиард сўм имтиёзли кредитлар ажратилди. Натижада майда шохли чорва сони 550 минг бошга, парранда сони 6 миллион 130 мингтага кўпайди.\nЙиғилишда аҳолини арзон гўшт ва сут маҳсулотлари билан таъминлаш борасида қилинган ишлар етарли эмас, деб баҳоланди. Чорвачилик тармоғининг долзарб муаммоси ҳисобланган узлуксиз озуқа-ем таъминотини йўлга қўйиш масаласи муҳокама этилди. Бугунги кунда чорвачиликда озуқага бўлган эҳтиёж фақатгина 30-35 фоизга қондирилади. Хусусан, паррандачиликда озуқанинг 85 фоизи импорт ҳисобига таъминланади.\nҚорақалпоғистоннинг Тахтакўпир, Қўнғирот, Кегейли ва Мўйноқ туманларида 1 миллион гектар пичанзор ва яйлов ерларида 182 минг бош чорва моллари боқишга мўлжалланган 486 та лойиҳа ишлаб чиқилди.\nМутасаддиларга 2019-2021 йилларда 300-500 бош чорва боқишга мўлжалланган 270 та бўрдоқичилик комплекси ва 260 та сутчилик корхонасини ташкил этиш ишларини жадаллаштириш топширилди.\nЧорвачилик соҳасида маҳсулдорликка эришиш учун аввало наслчилик масалаларига алоҳида эътибор қаратиш зарур. Йиғилишда Молия вазирлиги, Иқтисодиёт ва саноат вазирлигига хорижий тажриба асосида наслчиликни ривожлантириш ва маҳсулот нархини пасайтириш учун харажатнинг бир қисмини субсидиялаш механизмини ишлаб чиқиш бўйича топшириқ берилди.\nгўшт Президент чорвачилик\nЖамият 16/09, 18:38\nПрезидент видеоселектор ўтказди\nСиёсат 15/09, 19:19\nШавкат Мирзиёев Россия Федерацияси Ҳукумати Раисининг ўринбосарини қабул қилди


11:15 / 04.03.2017\nАндижон вилоятида ўтказилган ҳуқуқбузарлик ва жиноятчиликнинг олдини олиш куни профилактик тадбирларида ички ишлар бошқармаси йўл ҳаракати хавфсизлиги бошқармаси ходимлари фаол иштирок этди. Бу ҳақда Андижон вилояти Ахборот хизмати хабар бермоқда.\n-Тадбир давомида жами 4330 та транспорт воситаси текширувдан ўтказилди, - дейди Андижон вилояти ИИБ йўл ҳаракати хавфсизлиги бошқармаси бошлиғининг биринчи ўринбосари, капитан Шамсиддин Усмонов. - ЙПХ ходимларининг ҳушёрликлари билан 875 та қоидабузарлик аниқланди. Ушбу ҳолатларнинг 36 нафар ҳайдовчи транспорт воситасини маст ҳолатда бошқараётганлиги, 107 нафари тезликни белгиланган меъёрдан ошириш, 13 нафари ҳаракатланиш вақтида уяли алоқа воситасидан фойдаланиш, 16 нафари эса светофор ишораларига амал қилмасликни ташкил этади. Булардан ташқари, шу куни йўловчи ташиш қоидасини бузган 163 нафар, тегишли ҳужжатларсиз транспорт воситасини бошқарган 86 нафар ҳайдовчи ҳамда 439 нафар бошқа турдаги қоидабузарликлар содир этган шахслар аниқланиб уларга нисбатан маъмурий баённомалар расмийлаштирилди.


Биров чиқиндини тўғри келган жойга тўккан, бошқаси ёққан, яна бири чинорга “шакл берган”\nНафас олаётган ҳавомиз тоза-мусаффо, ён-атрофимиз озода бўлса, кўп касалликлар нари бўлади, демакки, умримиз ҳам узаяди. Қолаверса, биздан мерос шароитда келгуси авлодлар ҳам ҳаёт кечириши керак. Шуни англаган одам табиатга нисбатан тўғри муносабатда бўлишга интилади, ҳавони, ерни турли чиқиндилар билан ифлослантирмайди, белгиланган меъёрларга таяниб иш тутади. Аммо вилоят экология ва атроф-муҳитни муҳофаза қилиш бошқармаси тизимидаги ходимлар томонидан ўтказилган экологик назорат рейд тадбирлари давомида бунга тескари ҳолатларга дуч келинган.\nЖумладан, Қарши шаҳрилик А.А. Мустақиллик кўчасида белгиланмаган жойга чиқинди улоқтирган.\nШайхалида эса фуқаро Э.О. томонидан маиший ва қурилиш чиқиндилари тўғри келган жойга уюб ташлаган.\nНатижада мазкур фуқароларга нисбатан тегишли тартибда маъмурий баённома расмийлаштирилган.\nЯккабоғда эса фуқаро В.Н. Янгиобод маҳалласи ҳудудидаги чинорнинг шохларини кесиб, ўзича тартибга солган. Маълумки, жорий йил охиригача дарахт кесишга мораторий эълон қилинган, фақатгина қуриб қолгани ҳамда одамлар ва биноларга шикаст етказиши аниқ бўлган ҳолларда тегишли рухсат асосида дарахт кесишга, шох-шаббаларини тартибга келтиришга йўл қўйилади. Бу борадаги ўзбошимчалик эса жавобгарликка сабаб бўлиши тайин. Шунга биноан, В.Н. ҳам базавий ҳисоблашнинг 5 баравари миқдорида жарима тўлаши бўйича маъмурий баённома расмийлаштирилди.\nМиришкорлик Н.Х.нинг ҳам экологик билимлари ҳаминқадар экан чоғи, қурилишдан чиққан чиқиндиларни бемалол ёқиб ўтирибди. Воқеага гувоҳ бўлган инспекторлар томонидан ёнғин ўчирилиб, фуқарони жавобгарликка тортиш бўйича ҳужжатлар тайёрланди.\nУнутманг, табиат мусаффолиги биринчи навбатда ўзимизга керак. Шундай экан, ақл билан иш тутайлик!


Бўстонлиқ туманидаги «Қизил Қангли» жоме масжидининг очилиш маросими бўлиб ўтди - Fitrat.uz\nБош саҳифа / Хабарлар / Бўстонлиқ туманидаги «Қизил Қангли» жоме масжидининг очилиш маросими бўлиб ўтди\nБўстонлиқ туманидаги «Қизил Қангли» жоме масжидининг очилиш маросими бўлиб ўтди\nNoyabr 17, 2020\tФикр билдиринг 75 Кўришлар\nЮртимизнинг қай гўшасига қараманг, бунёдкорлик ишларини кўриб кишининг кўзи ва қалби сурурга тўлади. Жумладан, диний соҳага қаратилаётган эътибор, чиройли ва кўркам масжидлар қурилиши фикримизга яққол мисол бўла олади. Бундан қарийб бир аввал Тошкент вилоятининг чекка тоғли ҳудудларидан бўлмиш Бўстонлиқ тумани Янгиовул қишлоғидаги «Қизил Қангли» жоме масжидини қайта қуриш учун тамал тоши қўйилган эди.\n2020 йил 15 ноябрь куни янги кўринишни ўзида ифода этган «Қизил Қангли» жоме масжидининг очилиш маросими бўлиб ўтди. Халқимизга туҳфа этилган янги масжиднинг очилиш маросимига Ўзбекистон мусулмонлари идораси масжидлар бўлими бошлиғи Муҳаммадназар домла Қаюмов, Тошкент вилояти вакиллиги бош имом-хатиби в.б Нурали домла Мавланов, ушбу туман бош имом-хатиби Фаррух домла Қурганов ва нуроний отахонлар ташриф буюришди.\nТадбирда йиғилган меҳмонларга ўзбекона дастурхон ёзилди ва масжид барпо этиш нақадар савобли иш эканлиги ва ушбу масжид қурилишида елкама-елка ёрдам берганларга миннатдорчилик билдирилиб, хайрли дуолар қилинди. Қолаверса, ушбу савобли ишни бошлаб берган марҳум устоз Хайрулла домла Турматов очилиш маросимида ёдга олиниб, ҳақларига Қуръон тиловати ўқилди. Дарҳақиқат, умрлар Аллоҳнинг қўлидадир.\nФойдаланишга топширилган «Қизил Қангли» жоме масжидининг қурилиш ишлари 2019 йилнинг 15 сентябрь куни бошланган.\nҚайта қуриб битказилган масжид 200-250 кишига мўлжалланган бўлиб, тоғли ҳудудда бўлганига қарамай, намозхонлар учун барча қулайликлар яратиб берилган. Шунингдек, масжид замонавий ва кўркам кўринишга эга бўлиб, янги таҳоратхона, имом-хатиб ва хизмат хоналари барпо этилган.\nЯнги масжид қиёматга қадар намозхонлар учун хизмат қилишини Аллоҳ таоло насиб этсин ва қалби пок ҳақиқий умматлар билан тўлиб тошсин!\nАллоҳнинг байти муборак бўлсин!\nАввалги Оммавий хатарлар. Таҳдидлар. Муаммолар. Ечимлар (иккинчи мақола)\nКейинги Фиқҳий мазҳабларга тақлид қилиш зарурати\nМуфтий Усмонхон Алимовнинг Сурхондарё вилоятига сафарлари бошланди\nЎзбегимдан Ислом дини санъатининг халқаро онлайн кўргазмаси


ОИЛАНИ БОҚАЁТГАН БОЛАЛАР\nЎзбекистон ва Тожикистонда болаларнинг бир қисми мактабни ташлаб бозорларда, шаҳар кўчаларида савдо-сотиқ билан шуғулланмоқдалар.\nҲар иккала республикада болалар меҳнати қонун билан таъқиқлаб қўйилган. Бироқ, шунга қарамай, бу мамлакатлардаги ижтимоий ҳимоя тизимлари ходимларига кўра, вазиятни изга солишнинг ҳозирча иложи бўлмаяпти. Чунки бу икки қўшни давлатнинг ижтимоий ҳимоя тизими мактаб ёшидаги болаларнинг аҳволини ўнглаш учун зарурий чораларни қўллашга ожиз.\nЎзбекистон ёки Тожикистон бозорларининг ҳаммасида ҳам аравакашлик билан, нон, сабзавот, мева-чева ва яна алланималарни сотиш билан, ўткинчиларнинг пойафзалини тозалаш билан кундалик уч-тўрт тангасини топаётган болаларни кўриш мумкин.\nШаҳноза - 14 яшар душанбелик қизча. У ўзи яшайдиган уйга яқин жойда, маҳалла гузарида ҳар-хил ширинлик, сақич ва яна бир нарсалар сотади. Бозордаги ёки бошқа гузарлардаги тенгдошлари каби Шаҳнозанинг ҳам иш вақти чекланмаган.\n- Мен ҳар ҳил печеньелар, вафлилар, кофе сотаман. Эрталаб 5 дан оқшом 6 ларгача савдо қиламан. Мактабга бормаяпман. Тўққизинчи синфгачагина ўқимоқчиман. Отам ўлган. Боқувчимиз йўқ. Иккита синглим, иккита укам бор. Ҳаммамиз кўчада савдо қиламиз. Бир кунда\nуч-тўрт сомоний пул топаман, - дейди Шаҳноза.\n(Уч-тўрт сомоний - бир доллар атрофидаги пул).\nЎзбекистон ва Тожикистон қонунларида болаларни оғир жисмоний меҳнатга жалб этишга рухсат берилмайди. Бироқ, шунга қарамай, мактаб болаларининг жисмоний меҳнат билан шуғулланишларига бу икки мамлакатда чек қўйилмаяпти. Бундай ҳолатни минтақадаги бошқа мамлакатларда ҳам кузатиш мумкин.\nБолалар ва ўсмирлар ўз меҳнати билан оғир кун кечираётган оилаларига ёрдам кўрсатмоқдалар. Бозорлар ва кўча-кўйда пул топиш билан шуғулланаётганлар аксариятининг оталари мардикорлик билан пул топиш учун Россияга кетганлардир. Улар йилда бир бор ватанларига келадилар. Йил давомида эса оилани боқиш ўсмирлар зиммасида.\nЎзбекистондаги ўрта мактаблардан бирининг ўқитувчиси Сайёрахон Озод Европа Озодлик радиоси мухбирига берган интервьюсида болалар ва ўсмирлар эксплуатация қилинаётганлиги тўғрисида гапирган. Сайёрахонга кўра, мактаб ўқитувчиларининг маошлари тирикчилик ўтказишлари учун етарли эмаслиги учун, ўқувчиларининг муаммоларига эътибор беришга тоқатлари йўқ.\nТожикистонлик социолог Наргиз Нуруллоҳўжа Озод Европа Озодлик радиосига берган интервьюсида Тожикистоннинг ижтимоий ҳимоя тизими жорий вазиятни ўнглаш учун етарли чораларни кўришга ожиз, деган фикрни билдирди.\nТожикистон президенти маъмуриятининг Ёшлар, спорт ва туризм бўлими бошлиғи Ибод Раҳимовга кўра, у бошқараётган бўлим қашшоқликда яшаётган оилаларнинг болаларига ёрдам кўрсатиш бўйича махсус лойиҳа устида ишлаётганини маълум қилди.\n- Биз вазирликларни, давлат ва нодавлат ташкилотларини, шунингдек, донор мамлакатларни мазкур муаммони ҳал қилиш учун ҳаракатларини мувофиқлаштиришга чақирдик. Мен мазкур дастур бюжжетининг деталлари тўғрисида ҳозир айта олмайман. Бироқ, сизга шуни айтишим керакки, бу муаммони ҳал қилиш учун катта миқдорда пул сарфланиши режалаштирилган. Давлат бу мақсад учун пул топади. Биз бу муаммони ечиш муҳимлигини яхши тушунамиз, - дейди Тожикистон президенти маъмурияти вакили Ибод Раҳимов.\nБолалар ва ўсмирлар меҳнати билан боғлиқ муаммо, Ибод Раҳимовга кўра, МДҲ га аъзо давлатларнинг ҳар бирига хосдир.\nБироқ, Ўзбекистон республикаси Халқ таълими вазирлигининг юқори мартабали расмийси Анвар Зокировга кўра, Ўзбекистонда бундай муаммо йўқ:\n- Бизда ҳар бир бола рўйхатга олинган. Шунинг учун бизда бундай масаланинг ўзи йўқ,- дейди Ўзбекистон Халқ таълими вазирлиги вакили Анвар Зокиров.\nСовет давридан қолган анъаналарга кўра, ҳар йили кузда Ўзбекистон ва Тожикистондаги мактаблар ёпилиб, ўқувчилар пахта теримига олиб чиқиладилар. Бир неча ҳафта давомида ўқувчилар баракларда яшайдилар. Оғир меҳнатлари эвазига ўта оз ҳақ оладилар.\nБолалар ҳуқуқлари ҳимояси билан шуғулланувчилар Ўзбекистон ва Тожикистон ҳукуматларини болалар ва ўсмирлар эксплуатациясига чек қўймаётганликда айбламоқдалар. Ўзбекистонлик ўқитувчи Сайёрахон, бу икки мамлакат ҳукуматлари ҳам, жамоатчилик ҳам мазкур муаммони ечиш йўлларини изламаётганликларини таъкидлайди.


Супермаркет ўз харидорига олма ўрнига... iPhone элтиб берди! - Terabayt.Uz\nОнлайн дўконлардан бирор гаджет буюртма қилиб чув тушганлар – буюртмаси ўрнига шу девайс ҳажмича ва вазнича келадиган бошқа нарсалар олганлар учраб туради. Масалан, яқинда Apple расмий сайтида 1563 долларлик буюртма қилган қизга iPhone 12 Pro Max ўрнига олмали йогурт келган эди.\nЛекин аксинча ҳолатлар ҳам учраб турар экан: Буюк Британияда яшовчи Ник Жеймс (Nick James) ўтган ҳафтада шундай сюрпризга дуч келди. У ўзи мижози бўлган Tesco супермаркетлар тармоғида онлайн харид расмийлаштирган эди, буюртмаси билан бирга бир дона iPhone SE 2020 смартфонини ҳам етказиб беришди!\nКейин маълум бўлишича, бу бирор хатолик эмас, балки Tesco супермаркетлар тармоғининг рағбатлантириш дастури экан. Улар харидларни онлайн шаклда амалга оширувчи мижозлари орасидан тасодифий танлаш йўли билан айримларга айни шу русумдаги ихчам айфондан улашяпти.\nTesco супермаркетлар тармоғи бутун Буюк Британия бўйлаб йўлга қўйган ушбу маркетинг кампанияси «Супер алмаштириш» (Super Substitute) деб номланади. Мазкур акцияга кўра онлайн буюртмалар орасидан тасодифий бир товар ўрнига кутилмаган совғани солиб жўнатишади.\nНик Жеймс бундан хурсанд бўлиб, қувончини Twitter тармоғи орқали барча билан баҳам кўрди. Унинг харид саватчасида айфонга алмаштирилган «тасодифий товар» эса олма бўлган экан.\n#Apple #Apple iPhone #Smartfon #Apple iPhone SE 2020


"Ювентус" ғалабасига Роналдудан кўпроқ ҳисса қўшган футболчи ҳақида / CHAMPIONAT.asia\n20:35РПЛ. “Ростов” меҳмонда “Спартак”ни таслим этди. Захирадан тушган Ўрунов эса яна жароҳат олди ва алмаштирилди 8 20:20Беларусь чемпионати тугашига 3 тур қолди. Чемпионлик ва тўпурарлик учун кураш қизғин тус олди (+жадвал) 6 20:00АПЛ. “Бёрнли” ўз майдонида “Челси”ни қабул қилмоқда (онлайн ҳисоб) 4 19:50Ла Лига. "Реал Мадрид" ишончли ғалабага эришди ва биринчи ўринга кўтарилиб олди 39 19:35"Насаф" - "Қўқон-1912" учрашувидаги гол ва хавфли вазиятларни томоша қилинг 18 19:31Бундеслига. “Бавария”, “Боруссия Д” ва бошқа жамоалар иштирокидаги баҳслар бошланди (онлайн ҳисоб) 2 19:20АПЛ. “Ман Сити” Уокернинг чиройли голи эвазига сафарда минимал ҳисобда зафар қучди 2 19:15АПЛ. “Бёрнли” – “Челси”. Асосий таркиблар 9 18:54Coca Cola Суперлига. Холмуҳаммедов фаолиятида илк бор пенальтидан гол ура олмаган баҳсда "Насаф" "Қўқон-1912"ни мағлуб этди 180 18:50Беларусь. Яхшибоев хет-трик ва ассист қайд этган ўйинда "Шахтёр" йирик ҳисобдаги ғалабага эришди 23 18:45Бундеслига. "Бавария" ва "Боруссия" (Дортмунд) иштирокидаги ўйинларнинг асосий таркиблари маълум 3 18:32Про лига. Юқори тўртлик. Иккинчи босқич тақвими 9 18:25Карикатура: Роналду қайтмоқда 11 17:46Доннарумма, Хеуге ва Габбия коронавирусдан тузалди 2 17:30"Спартак" - "Ростов". Остон Ўрунов жароҳатидан тикланди (асосий таркиблар) 7\n"Ювентус" ғалабасига Роналдудан кўпроқ ҳисса қўшган футболчи ҳақида\nТеглар : Федерико Бернардески"Ювентус"\nА Серия 27-тури доирасида Туриннинг "Ювентус" клуби сафарда "Болонья"ни мағлуб этди.\nБундан деярли бир ой олдин биз сиз билан "Ёз ва унинг кутилмаган қахрамонлари" номли материалда айнан Федерико Бернардески ҳақида фикр билдирган эдик.\nКеча "Болонья" - "Ювентус" (0:2) учрашувни кўриш чоғида, беихтиёр ана ўша фикр ёдга келаверди.\nКеча Бернардески ўйинни кескинлаштирувчи паслар бўйича энг яхши, дарвоза томон берилган зарбалар ва тўпни олиб қўйиш бўйича учинчи кўрсаткични қайд этди. "Юве"нинг деярли барча ҳужумида иштирок этди. Товони билан чиройли ўйнаб, голли узатма етказиб берди. Федерико ўзи шунақа типдаги футболчилардан ҳисобланади.\nЎзини кўрсатиш учун етарли вақт ва эркинлик бўлса унга кифоя. Охирги 20 дақиқа треквартиста роли унга энди камлик қилмоқда – у турли жиҳатларда жуда кучли ҳисобланади. Федеда бир вақтнинг ўзида Де Брюйне ва Бэйлнинг ҳислатлари мавжуд бўлиб, улар футболчининг топ даражага олиб чиқади, лекин ушбу сифатларни алоҳида оладиган бўлсак, унда ўртамиёна даражадан уёғига ўтолмай қолади. Италиялик футболчи яхши тезликка эга, аммо ўта йирик тана тузилиши йўқ. Табиийки, ўйин қисқа паслар ва кичик ҳудудда бўладиган бўлса, қахрамонимиз ўзини эркин сезмайди. Захирадан ўйинга қўшилганда унга шунчаки вақт етмай қолаверади. Бернардескига гибрид роль зарур, ана ўшанда у фойдали футболчига айланади. Аввалроқ айтганимиздек, унинг сифатларини алоҳида баҳолайдиган бўлсак, ҳар сафар ундан бироз яхшироқ кимдир топилади.\nАксарият ҳолларда Бернардески кўп нарсани билиши унинг зарарига ишлайди. Мисол учун Костани олайлик: алдамчи ҳаракат, тезлик олиш ва жарима майдони томон узатма ва бу ҳол адашиб ўнтадан битта вазиятда гол бўлгунга қадар давом этаверади. Ёки шу каби жуда кам фоиз эҳтимол билан Дуглас марказ томон кириб боришга қарор қилади ва зарба беради. Аммо у зарба беришга ўрганмаган, у тўпни шеригига оширишни билади, шу сабаб зарбага етарлича тайёргарлик кўрмайди ва катта эҳтимол билан тўп ноаниқ кетади. Умумий олиб қарасак, унда фақатгина дриблинг бор, лекин бу яхши сотиладиган қобилият. Қишда 4-3-3 тактикасига қайтганда унга ҳатто Сарри ҳам эътибор қаратди ва кечаги учрашувга қадар ўнг қанотга Дугласни қўярди: Бернардескидан ҳар ҳислатдан бир шингилдек, Костада эса деярли ҳеч нима йўқ, бор нарсаси эса ўта зўр кўринади ва шу сабабли фойдали деган фикрни пайдо қилади.\nАммо бразилияликнинг ўйин услуби Сарри тизимига унчалик мос келмаслиги ҳам бор гап. Унга ҳар ўйинда минглаб кросслар керак эмас, ҳар қадамдаги ортиқча алдамчи ҳаракатлар Маурициони буткул қизиқтирмайди. Мураббий фалсафаси - тўп иложи борича тезроқ "юрсин" ва кутилмаган тўп оширишлари билан ҳимояни ёриб ўтиш. Бернардески эса ҳозир жамоада Дибаладан кейинги энг креатив футболчи.\nБалки у кечагидек, ҳар учрашувда 6-7 тадан вазият ярата олмас, лекин жамоавий прессинг сифатини кескин оширади. Унга шунчаки вақт ва имконият берсангиз бўлгани...\nКарикатура: Роналду қайтмоқда 11\nДибала "Ювентус"да 15 миллион евро олишни хоҳламоқда 0\nРоналду Ди Марияни "Ювентус"да кўришни хоҳлайди 14\nРоналду машғулотларга қайтиш учун яна бир бор коронавирусга манфий тест топшириши керак 2\nОмадсизликлар гирдобида қолган "Ювентус", мағлубият нималигини билмаётган "Милан" ва бошқа ўйинлар: А Серия 6-тур превьюси 16


Генерал ҳарбий жипнинг эшиги тутқичини юлиб олиб Путиннинг кулгисини қистатди\n23:19 / 12.05.2016\nРоссия президенти Владимир Путин 12 май куни Сочида Россия қуролли кучлари учун янги ҳарбий техника билан танишиб чиқди. Путин учун экскурсияни генерал Александр Шевченко ўтказди, деб хабар бермоқда ТАСС ахборот агентлиги.\nПутинга устига катта калибрли пулемётни ўрнатиш мумкин бўлган УАЗ ҳарбий жипи намойиш қилинаётганда президент машина эшигини очмоқчи бўлди, бироқ унинг тутқичи тишлашиб қолди. Путинга ёрдамга келган Шевченко ҳам бунинг уддасидан чиқа олмади ва охир-оқибат тутқични юлиб олди.\nПутин бу вазиятга ҳазиломуз муносабат билдириб, генералга "Шунқор" деб айтди ва кулиб юборди.\nМашина ишлаб чиқарувчилари бу ҳолатни машина ўт олдирилмагани сабаб эшиги блокда бўлгани билан тушунтиришди.\nПутин ҳарбий техника ҳарбий жип\nТуркия Сурия билан чегарадош ҳудудларига ҳарбий техника жўнатди\nТрамп АҚШнинг ҳарбий мақсаддаги маҳсулотларини “тенги йўқ” деб атади\nЭрдўған: Путин 2018 йилда Туркияга яна келади\nИнтернетда Путиннинг паспорти саҳифаси сурати пайдо бўлди\nОАВ: Туркия Сурия билан чегарасига оғир ҳарбий техника жойлаштирди


Британия бош вазири Тони Блэрнинг айтишига кўра, Ироқ президенти Саддам Ҳусайн қуролсизланиши керак, акс ҳолда ҳужумга учрайди.\nБугун ББС телевидениясида чиқиш қилган Блэр, халқаро ҳамжамият БМТ орқали Саддам Ҳусайнни қуролсизланишга мажбур этиши керак, деди.\nАммо Блэр агар бу харакат мувофақиятсизликка учраса ва агар БМТ ҳарбий ҳужум қилинишини тасдиқламаган тақдирда ҳам Британия АҚШ етакчилигида Ироққа қарши қилинадиган хужумга иштирок этишини таъкидлади.\nБлэрнинг айтишига кўра, халқаро ҳамжамият орасида иккита мухим масалада яъни Саддам Ҳусайн таҳдид солаëтгани ва у қуролсизлантирилиши кераклиги борасида ҳеч қандай келишмовчилик йўқ. Ҳамма гап, буни амалга оширишнинг энг қулай йўлини топишда қолган.\nРоссия ташқи ишлар вазири Игор Иванов кеча Москвада АҚШ давлат котибини ўринбосари Марк Гросман билан учрашганидан кейин Россия Ироқни қуролсизлантириш тўғрисидаги янги БМТ резолюциясига ҳали ҳам қарши эканини айтди.\nАҚШ ва Британия томонидан таклиф этилган янги БМТ резолюцияси Ироқни оммавий қирғин қуролларига оид барча материалларни кўрсатишга ва БМТ инспекторларига президентлик жойларини текшириш учун чекловсиз руҳсат беришга чақиради. Мазкур резолюцияда агар Ироқ ушбу талабларни бажармаса ҳужумга учраши хақида огоҳлантирилган.


Тўлиқ ёки қисман ёпилишга дучор бўлган дунёнинг кўплаб мамлакатлари даромадларни қўллаб-қувватлаш, моддий ёрдам ва солиқларни камайтириш каби амалиётлар билан аҳолининг коронавирус эпидемиясидан жабр кўриш даражасини камайтиришга ҳаракат қилмоқда.\nХўш, қайси давлат ўз фуқароларига қандай ва қанча миқдорда иқтисодий ёрдам кўрсатмоқда?\nАҚШ президенти Жо Байден январь ойида лавозимига киришгандан сўнг 1,9 триллион долларлик иқтисодий рағбатлантириш пакетини имзолади. Халқаро валюта жамғармаси маълумотларига кўра, АҚШ ушбу ёрдам учун ўз миллий даромадининг 25,4 фоизини ажратган.\nРағбатлантирувчи пакет доирасида оилаларга жами 1 триллион доллар тарқатилди, барча америкаликларга киши бошига 1400 доллардан берилди.\nУй-жой, озиқ-овқат ва тиббий ёрдамдан ташқари, болали оилаларга солиқ имтиёзлари ҳам таклиф этилмоқда.\nҚайд этиш жоиз, ушбу мамлакатда ўтган йил баҳорида коронавирус чекловларидан сўнг 11 миллиондан ортиқ одам ишсиз қолганди.\nМиллий даромаднинг 16,3 фоизини ёрдамга ажратган Буюк Британияда даромадларни қўллаб-қувватлаш режасига мувофиқ, пандемия туфайли ишлай олмаганларнинг ишлай олмаган соатига кўра маошнинг 80 фоизи давлат томонидан қоплаб берилди.\nОйига максимал 2 минг 500 фунт стерлинг миқдорида иш ҳақи ёрдами кўрсатилди.\nШунингдек, ҳукумат етказиб бериш хизматлари билан чекланган кафе ва ресторанлардан озиқ-овқат сотиб олишни рағбатлантириш учун «Ташқарида овқатлан, ёрдам бер» шиори билан кампания бошлади. Ушбу корхоналар август ойида давомида мижозларга қилган 50 фоиз чегирмани ўзи қоплашга рози бўлди.\nБуюк Британияда якка тартибдаги иш билан банд бўлган 600 мингдан ортиқ кишига даромадни қўллаб-қувватлаш режаси таклиф қилинди, аммо бундан кўзланган натижага эришилмади. Товар айланмасининг 30 фоизи ёки ундан кўпроғини йўқотувчи корхоналарга улар фойдасининг 80 фоизигача грантлар берилиши мумкин.\nДекабрь ойида қўйилган сўнгги чекловлар апрель ойидан бошлаб аста-секин бекор қилина бошлади. 12 апрель куни чора-тадбирлар юмшатилиши ортидан дўконлар, сартарошхоналар, спорт заллари ва кутубхоналар қайта очилди, ресторан ва паблар очиқ ҳаво майдонларида хизмат кўрсатишни бошлади. 21 июндан бошлаб барча тармоқларнинг ишга туширилиши кутилмоқда.\nБуюк Британия ҳукумати 9 миллиондан ортиқ одамга фойда келтиргани маълум қилинган режани сентябрь ойигача узайтирди.\nГерманияда коалицион ҳукумат пандемия бошланганидан бери 156 миллиард евро, 130 миллиард евро ва 60 миллиард евро миқдоридаги учта молиявий рағбатлантириш пакетини эълон қилди. Мамлакат миллий даромадининг 11 фоизи ёрдам учун ажратилди.\nРағбатлантириш доирасида озиқ-овқат маҳсулотларининг ҚҚС ставкаси 7 фоиздан 5 фоизга, истеъмолни ошириш учун қўшимча қиймат солиғи вақтинча 19 фоиздан 16 фоизга туширилди.\n«Барча учун рағбатлантирувчи пакет» шиори остида эпидемиядан зарар кўрган оилалар, ишсизлар, қариялар ва ёшларга қўшимча моддий ёрдам кўрсатилмоқда. Кичик бизнес эгалари ва якка тартибдаги ишчилар ҳам 50 миллиард евролик ёрдамдан фойдаланмоқда.\nФевраль ойида оилаларга ҳар бир бола бошига аввалги 300 евролик ёрдамга қўшимча сифатида 150 евро миқдорида бир марталик ёрдам берилиши маълум қилинди. Санъат ва санъаткорларни қўллаб-қувватлаш учун бюджетдан 2 миллиард евро ажратилди.\nМиллий даромадининг 2,9 фоизини моддий рағбатлантиришга ажратган Россияда иқтисодий рағбатлантириш тўплами доирасида турли дастурлар мавжуд.\nИшсизлик нафақасини 5 ой давомида энг кам иш ҳақи даражасига келтирилиши, карантинда бўлган шахсларга касаллик таътиллари берилиши, моддий ёрдам кўрсатилиши, болали оилалар учун бир марталик пул ёрдами, энг кўп зарар кўрган тармоқларга давлат кўмаги ва солиқларни кечиктириш шулар жумласидандир.\nИшсизларга ёрдам миқдори 8 минг рубл (107 доллар)дан энг кам иш ҳақи миқдори 12 минг 130 рубл (162 доллар)га кўтарилди.\nҲиндистон бош вазири Нарендра Моди 2020 йилда эпидемиянинг иқтисодий таъсирига қарши курашиш учун 20 триллион рупия (265 миллиард доллар) миқдоридаги илк ёрдам пакетини эълон қилди. Мамлакатда молиявий ёрдам кўрсатиш миллий даромаднинг 3,1 фоизи даражасида.\nМолиявий пакет доирасида янги объектлар учун солиқларни камайтириш, хорижий компаниялар учун эса инвесторларни рағбатлантириш ва кичик бизнес учун кредитни қўллаб-қувватлаш каби чоралар кўрилди.\nШунингдек, Ҳиндистон ҳукумати ноябрь ойида 35 миллиард долларлик молиявий рағбатлантириш пакетини эълон қилди.\nМуҳожирлар, деҳқонлар, кўча сотувчилари каби кам таъминланганларга махсус ёрдам кўрсатилди. 8 миллиондан ортиқ фермерга 26,25 доллар миқдорида ёрдам берилиши эълон қилинди.\nМамлакатда ҳар ой камбағалларга 5 кг буғдой ёки гуруч ёрдами, нафақахўр, ногирон ва бева аёлларга 13 доллар, аёлларга 19,6 доллар тўғридан тўғри пул ёрдами берилмоқда.\nҲиндистон ҳукумати ва Жаҳон банки декабрь ойида камбағалларни қўллаб-қувватлаш учун 400 миллион долларлик ёрдам лойиҳасини имзолади.\nТуркияда ҳукумат 2020 йил март ойида 100 миллиард лиралик «Иқтисодий барқарорлик қалқони» деб номланган рағбатлантирувчи пакетни эълон қилди.\nМолиявий пакет доирасида ишлаб чиқаришни тўхтатиб қўйган иш жойларида ишловчиларга вақтинчалик даромадни қўллаб-қувватлаш, эҳтиёжманд оилаларга 2 миллиард лиралик маблағ ўтказиш, қисқа муддатли иш ҳақидан фойдалана олмайдиган ёки ишдан бўшатилганда ишсизлик нафақасини ололмайдиган ишчиларга кунлик 39,24 лира миқдорида ёрдам кўрсатиш белгиланди.\nИчки ишлар вазирлиги томонидан чиқарилган сўнгги кўрсатмада 29 апрель оқшомидан 17 майгача давом этадиган узлуксиз комендантлик соатидан таъсирланувчиларга мўлжалланган молиявий қўллаб-қувватлаш режасининг ўрин олмагани танқид қилинмоқда.\nИнқилобий касаба уюшмалари конфедерацияси (DİSK) тадқиқот марказинıнг Халқаро валюта жамғармаси маълумотларига асосланган тадқиқотида Туркия коронавирусга қарши курашиш учун энг кам пул сарфлаган ва молиявий ёрдам ажратган давлатлардан бири эканлиги таъкидланди.\nҲисоботда Туркия Covid-19’га қарши курашиш учун миллий даромадининг атиги 1,1 фоизини ажратгани таъкидланди. Халқаро валюта жамғармасининг апрель ойидаги ҳисоботида эса ушбу кўрсаткич 1,9 фоиз деб эълон қилинди.


Шахмат бўйича жамоавий жаҳон биринчилиги илк бора Қозоғистонда ўтяпти - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nШахмат бўйича жамоавий жаҳон биринчилиги илк бора Қозоғистонда ўтяпти. Мамлакат пойтахтида ўтказилаётган турнирда 14 давлатнинг энг кучли ўйинчилари куч синашмоқда. Хитой, Озарбайжон, Эрон, АҚШ, Миср, Россия, Швеция, Англия, Украина, Венгрия ва Арманистоннинг пешқадам ўйинчилари жамланган. Шахмат ватани ҳисобланадиган Ҳиндистон жамоаси ҳам чемпионатда қатнашяпти. Қатнашчилар орасида жаҳон ва қитъа чемпионлари анчагина.\nЖАНДЎС АБИШЕВ, ҚОЗОҒИСТОН ШАҲМАТ ФЕДЕРАЦИЯСИ ВИЦЕ-ПРЕЗИДЕНТИ:\n- Мукофот жамғармаси у қадар катта эмас. Ҳар бир жамоа ўз ватани шарафини ҳимоя қилиш учун келган. Албатта, ғолибларга медаллар, кубоклар топширилади. 2016 йилда жаҳон биринчилиги вице-чемпиони бўлган Сергей Корякин иштирок этаётгани тадбир нуфузини оширади. Барча иштирокчи мамлакатлар кучли ўйинчиларини олиб келган.\nҚозоғистон терма жамоаси сафида Ринат Жумабаев, Муртас Қажиғалиев, Ануар Исмағамбетов, Денис Махнев ва Петр Костенко, аёллардан Динара Садуақасова, Бибисара Асаубаева, Гулисхан Нахбаева, Гулмира Даулетова ва Жансая Абдималик маҳоратини намойиш этмоқда. Жамоа капитани Жансая «асосий рақиблар сифатида Россия, Украина ва Хитой ўйинчиларини кўряпмиз», дейди.\nЖАНСАЯ АБДИМАЛИК, ГРОССМЕЙСТЕР:\n- Аёллар жамоаси беллашувларга 6-рақам билан тушди. Шунинг учун илғор бешликка чиқа олсак, катта ютуққа эришган бўлардик, деб ўйлайман. Аммо ундан ҳам юқори поғонага кўтарилишга ҳаракат қиламиз. Ушбу турнирда бор кучимизни намойиш этишимиз жуда муҳим. Баҳамжиҳатлигимиз бардавом бўлсин. Жамоа капитани сифатида ички муҳит яхши бўлишини назорат қилишга интиламан.\nШахматдан илк жаҳон чемпионати 1886 йилда ташкил этилган. Бугунги кунда дунёда 650 миллион нафарга яқин одам шахмат ўйнайди. Шундан 200 минг нафари – қозоғистонликлар.\nШахматҚозоғистонШахмат бўйича жаҳон биринчилигиДинара СадуақасоваБибисара АсаубаеваЖансая АбдималикСергей Корякин\nТожикистонда ҳунармандлар кўргазмаси бўлиб ўтди\nЖировлик санъати – кўчманчи халқлар маънавий мероси


2. Нурота тизмасидаги ниҳоятда камёб эндемик ўсимлик.\nБўйи 20 см га етадиган кўп йиллик, қалин тукли ўт. Поялари учта, пастки қисмидан тарвақайлаб шохланган, қалин туклар билан қопланган. Ёпирма баргларининг банди қисқа, қалин ва узун тукли. Поядаги барглари ромб-тухумсимон, четлари тишли, қалин тукли, томирлари йўғон, поянинг юқори қисмидаги барглари эса бандсиз. Гуллари гулолди баргчаларининг қўлтиқларида ҳалқасимон шаклда ўрнашган. Гулолди баргчалари бигизсимон, пахмоқ тукли. Косачаси қўнғироқсимон, узунлиги 20 мм атрофида, найчаси қалин тукли. Тожи сариқ рангли, узунлиги 4 мм, найчасининг узунлиги 15 мм, туксиз, қайтақиси қисқа, қалин тукли, тожининг пастки лаби устки лабидан икки марта узун. Июнь–июль ойларида гуллаб, меваси августда етилади.\nЖиззах вилояти: Нурота тизмасининг марказий қисмида тарқалган.\nТоғларнинг ўрта қисмида шағал-тошли қуруқ ёнбағирларда ўсади.\nЯкка ҳолда ва кичик тўплар ҳолида учрайди. Туплар умумий сони 1000 дан ошмайди.\nСонининг ўзгариш сабаблари аниқланмаган.\nНурота давлат қўриқхонасида муҳофаза қилинади.Нурота давлат қўриқхонасида муҳофаза қилинади.


Афанди бир боққа кириб, гул узаётган эди, боғбон кўриб ўшқирди:\n— Булбул бўлсанг, қани, бир сайрачи?\n— Мен тажрибасиз ёш булбулман, сайрашни ҳозирча ота-онамдан эшитиб турасиз, - деди Афанди.\nCaмoлёт аварияга учраб чўлга қулабди шундан Афанди ва Грузин қолибди, Афандини сумкаси егуликларга тўла экан, Грузинда бир чeмoдан пули бор экан, чўлда юра-юра силласи қуриган грузин Афандидан сув нон сўрабди,\n— Афанди йўқ дебди,\n— Кел бозор ўйнаймиз дебди,\n— Бўлди дебди, Афанди\nСавдони бошлабди, грузин келиб энди савдолашай деганда қорни оғриб қолибди\n— Афанди чемоданга қараб тур дебди-ю\nБир пайт қайтиб келиб\n— қани чемодан - деса\n— Бу ер бозор бўлса ман қаттан биламан дермиш\nАфанди бетоб бўлиб ётса, хотини тепасида йиғлаб ўтирган экан. Афанди унга термулиб:\n— Бор, чиройли кийимларингни кийиб, ўзингга қараб чиқ! – дебди.\n— Қўйинг-э, ҳозир кўнглимга пардоз-андоз сиғармиди?! – деса, афанди уни койиб:\n— Аҳмоқ хотин! Ҳозир Азроил келиб қолади. Сени кўриб, мени унутиб қўярмикин дейман-да, - дебди.\nАфандининг бир эшаги бор экан. Тинмай ишлатар экан. Бир куни эшак чарчаб ўтириб қолибди. Шунда афанди роса уни урибди.\nЭшак ўзига ўзи "Тавба, шунча ишласам, яна эшакдай уради-эй" дебди.\n#Ҳайвонот #Афанди #Ҳақиқат-адолат\nАфанди уйида ўтириб хаёлан қўй гўшти солиб пиширилган шўрва ичишни орзу қилиб ўтирарди. Қўшнисининг ўғли коса кўтариб чиқиб қолди ва деди:\n— Амаки, агар шўрва қиладиган бўлсангиз, ойимгаям бир коса бераркансиз. Мазалари йўқ.\nШунда Афанди ўзича ғудраниб қўйди:\n— Тавба, бу уйда орзу қилиб ҳам бўлмайди-я! Дарров қўшнилар эшитади.\n#Болалар #Афанди #Овқатланиш #Қўшнилар\nАфанди кўп қаватли уйнинг 9-қаватига кўчиб ўтибди.\nБир куни балконда сигарет чекиб турса, пастдан овоз келибди. Қараса битта одам "Ака пастга тушинг, зарур гапим бор" - дебди.\nЛифт ишламаётган экан, у пастга тушса бояги нотаниш киши:\n— Ака Аҳмат акани уйи қаерда? - дебди.\nАфанди ҳам "Юринг, кўрсатаман" - деб, 9-этажга олиб чиқиб, "Аҳмад акани уйи 1-этажда" - дебди.\nПодшо Афандига икки юзта қўй бериб, таъкидлади:\n— Шу қўйларнинг сонини камайтирмай қўзилатиб, боқиб берасан, — сут-қатиғи хизматингга!\nАфанди қўйларни ҳайдаб саҳрога чиқиб кетди. Қараса: пошшо уни алдаб, совлиқ эмас, ҳаммасига қўчқор берган экан. Афанди ҳам қўйларни бир чеккадан сўйиб ея берди, Қўйлар тугагач, подшонинг муҳлати ҳам тугади. Афанди уйига қайтиб келди, аммо ўрдага бормади.\nҒазабланган подшо Афандининг уйига ясовул юборган эди, у: «Афанди туғиб ётган экан» деган хабарни келтирди.\nТутоқиб кетган подшо Афандининг уйига келиб чақирган эди, Афандининг хотини бундай жавоб берди:\n— Афанди туғиб ётибдилар, ишингиз бўлса айтиб кета қолинг, айланай, ўзлари ҳеч ерга чиқолмайдилар.\n— Ия, эр киши ҳам туғадими? Бу қандай номаъқулчилик!— қичқирди подшо.\nподшога жавобан хотинининг ёнида турган Афанди дер эди:\n— Тақсиримнинг қўчқорлари туққанда, мен туғсам ажабланадиган жойи борми?!\n#Эр-хотин #Ҳайвонот #Уддабуронлар #Афанди #Шоҳ-бой #Фирибгарлар\nАфанди 70 ёшда экан. Ўғлига мақтана кетибди:\n— Мен 30 ёшимда қандай кучга эга бўлсам, ҳозир ҳам ҳудди шундай кучим бор.\n— Ўғли ҳайроон бўлиб:\n— Қанақасига ота? – дебди.\n— Мана масалан, 30 ёшимда ҳовлидаги анави тўнкани кўтара олмас эдим. Ҳозир ҳам кўтара олмайман...\n#Болалар #Ота-она #Афанди\nБир куни афанди эшагини тўсатдан йўқотиб қўйибди. Ҳамма ёқни қидирибди, топа олмабди. Охири зоопаркка айланишга бориб зебрани кўриб қолибди-да унга қараб:\n— Ҳа эшак, кўйлак кийсанг ҳам танидим сени! - дермиш.


Европа Иттифоқи афғонистонлик қочқинлар оқимини тўхтатиш учун маблағ ажратади | Azon.uz - Ахборот-таҳлилий портал\n834 20:05 23.07.2021\nЕвропа Иттифоқи «Толибон»нинг босими ва иқтисодий сабаблар билан Афғонистонни тарк этган қочқинлар оқимини тўхтатиш учун Афғонистон ҳукуматига маблағ ажратилишини маълум қилди. Reuters хабарига кўра, ушбу режа устида ишлар давом эттирилмоқда. Режага кўра, маблағ нафақат Афғонистонга, балки унга қўшни бўлган мамлакатлар – Покистон ва Эронга ҳам ажратилади.\nМаълум бўлишича, Европа Иттифоқининг мақсади ноқонуний йўллар билан бошқа давлатларга боришни ўйлаётган афғонистонликлар ва қўшни давлатлар фуқароларини ўз юртларида қолишларини таъминлашга эришишдир. Европа Иттифоқи 2021 йилда Афғонистон учун 57 миллиард евро ажратишни мўлжаллаган эди. Қўшимча маблағ кузда ажратилиши мумкин ва бунинг учун иттифоққа аъзо давлатларнинг розилиги олиниши керак.\nЕвропа Иттифоқи Афғонистон қочқинлар маблағ Махсус\nМеркел Европа Иттифоқига янги давлатларни қўшиш тарафдори\n486 11:40 14.09.2021\n605 18:05 30.08.2021\n904 12:20 18.08.2021\nМуҳожирлар оқими: Европа Иттифоқи Белорусдан изоҳ талаб қилмоқда\n474 12:10 06.08.2021\n410 16:35 17.07.2021


ПРОФИЛАКТИК ТАДБИРЛАР ЎТКАЗИЛМОҚДА — Shahrisabzt.UZ\nПРОФИЛАКТИК ТАДБИРЛАР ЎТКАЗИЛМОҚДА\nЖамиятимизда ҳуқуқбузарлик ҳамда жиноятчиликни олдини олиш борсида бир қатор ишлар амалга оширилмоқда. Хусусан, ёшлар, хотин-қизлар ва кенг аҳоли қатлами ўртасида бу борада учрашувлар, давра суҳбатлари, шулар қатори профилактик тадбирлар ҳам доимий тарзда ўтказилиб келинмоқда.\nЖорий йилнинг 17 январь куни Шаҳрисабз туман ИИБ ХПБ хотин-қизлар масалалари бўйича катта инспектори майёр Моҳигул Кенжаева, туман хотин-қизлар қўмитаси бош мутахассиси Дилбар Джумаевалар билан биргаликда тумандаги “Темирчи” ҳамда “Чоршанбе” маҳалла фуқаролар йиғинларида хотин-қизлар ўртасида эрта турмуш ва ажрим масалаларини олдини олиш, улар ўртасида ҳуқуқбузарлик ва жиноятчиликка чек қўйиш масалалари юзасидан профилактик учрашувлар ўтказди.\n— Аҳоли ўртасида ҳуқуқбузарлик ва жиноятчилик содир этилишига кўпгина сабаблар мавжуд, — дейди туман ИИБ ХПБ хотин-қизлар масалалари бўйича катта инспектори майёр Моҳигул Кенжаева. Лекин, ушбу ҳолатларга умумий жиҳатдан эътибор қаратадиган бўлсак, аҳолининг ҳуқуқий маданияти ўзига яраша эканлигини кўришимиз мумкин. Хизмат юзасидан ҳудудларни ўрганганимизда кўп оилавий низоларга дуч келамиз. Ушбу низоларнинг туб негзига бориб етганимизда эса арзимаган сабаб туфайли оила вакиллари бир-бирларини ҳақорат қилганликлари сабаб бўлади. Аслида, ота-боболаримиз бизга оила барчамиз учун муқаддас даргоҳ, уни ҳар жиҳатдан асраб авайлаш ҳар биримизнинг азалий бурчимиз эканлигини неча бора ўқтириб келишган. Албатта, бу борада намуна бўлиб келаётган оилаларимиз ҳам етарлича. Лекин, гап ҳуқуқбузарлик ҳамда жиноятчиликни олдини олишга қаратилган экан, биз фарзандларимизга ҳуқуқий маданиятни ҳам ўргатиб бормоғимиз керак бўлади. Зеро, қонун барчамиз учун баравар эканлигини унутмаслигимиз керак.\n— Айни кунларда ажрим масаласи бўйича асосан ёшлар бизга кўп мурожаат этишади, — дейди туман хотин-қизлар қўмитаси бош мутахассиси Дилбар Джумаева. – Ушбу оилаларнинг яшаш манзилида ўрганиш ишларини олиб борганимизда эса ёш оила вакиллари ўртасида юзага келган арзимаган тушунмовчиликлар асосий сабаб ҳисобланади. Ёш хотин-қизларимиз турмушга чиқишдими, оиланинг ўзига яраша гоҳида оғир, гоҳида эса енгил юки бўлишини янги англаб етишлари керак, деб ўйлайман. Бугунги кунда ёшларимиз оилали бўлишдими, улар бирдан алоҳида оила бўлиб яшаши лозимлиги, шу билан бирга барча қулайликлар ҳозир бўлишини исташади. Албатта, яхши ният, ярим мол деб бежизга айтишмайди. Лекин буларни хотин-қизларимиз турмуш ўртоғидан талаб қилиши ортиқча ташвишларни юзага келишига сабаб бўлмоқда. Бу борада кекса авлод вакиллари жиддий эътибор қаратиб, ёшларимиз учун ибрат мактабини ўтасалар, ёшларимизнинг ҳам келажакдаги қарашлари ижобий томонга ўзгарган бўлар эди.\nШунингдек, ушбу учрашувда “Темирчи” маҳалла фуқаролар йиғини раиси Мавлуда Қаҳҳорова, “Чоршанбе” маҳалла фуқаролар йиғини раиси Жовли Зайнутдиновлар ҳам иштирок этишиб, эрта турмуш ва ажримларнинг салбий ҳолатлари бўйича ўз фикрларини йиғилганларга билдириб ўтишди.


Tafsilotlari Bilan Ro'za Ibodati - Musulmonlar\nQur'on va Sunnat butunligiRamazonTadqiqotlar\nРўза нима учун тутилади?\nРўза кимларга фарз?\nСаҳарликка туришнинг аҳамияти\nРўзани бузадиган ва бузмайдиган ҳолатлар\nРўзани қасддан бузишнинг жазоси\nРўза – Исломнинг беш асосидан бири ҳисобланади. Бу атама Форс тилидаги “руза” калимасидан Туркий тилли миллатларда “Ўраза, рўза, ўруч” шаклида фойдаланилади. Араб тилидаги шакли эса “совм” ва “сиём”дир.\nСовм – еб-ичиш, эри-хотинлик алоқаси, гаплашиш ва бошқа турли муомалаларни тарк этиш маъноларини билдиради.\nАтама сифатида эса, тонг ерини оқаришидан то кечгача шариатда белгиланган ибодатни адо этиш ниятида емоқ, ичмоқ ва жинсий алоқадан узоқ турмоқ дегани бўлади.\nМанбаларда айтилишича, рўза ибодати ҳижратни иккинчи йили (феврал 624) Шаъбон ойида фарз қилинган экан.\nНамоз, закот, Ҳаж, Қурбонлик ва шу каби бошқа ибодатлар каби рўза ҳам фақатгина Уммати Муҳаммад учун эмас, балки, барча пайғамбарларга ва уларнинг ҳам умматларига ҳам фарз қилинган бир ибодатдир. Рўза фарз қилинганини билдирган оятда зотан шундай дейилмоқда:\n“Эй мўминлар! Ўша рўза сиздан аввалгиларга (фарз қилиб) ёзилгани каби сизларга ҳам (фарз қилиниб) ёзилдики, шояд тақво қиласизлар.” (Бақара 2/183)\nОят матнида келтирилган “ас-сиям” калимасининг бошидаги алиф-лом (ҳарфи таъриф) қўшимчаси Араб тилида билинган, маълум бўлган, белгиланган деган маъноларни ўз ичига олгани сабабли, маъно “ўша рўза” деб таржима қилинадики, бизга фарз қилинган рўза ибодати бизлардан аввалгиларга фарз қилинган рўза ибодатининг айни эканини билдиради. Оятдаги “Сизлардан аввалгиларга ёзилгани каби” жумласи ҳам шуни кўрсатади. Худди намоз ибодати каби, рўза фарз қилингани ҳақида хабар берувчи оятлар нозил бўлганида, ҳеч бир мўмин-мусулмон ёки бирон-бир мушрик ҳеч кимдан “Рўза нима дегани? Рўза қандай тутилади? Қаердан пайдо бўлди бундай ибодат?” деб савол бергани ҳақида бирорта ҳам маълумот йўқ. Бу эса, рўза тутиш кераклигини эшитган ҳар ким бу қандай ибодат эканини, қандай тутилишини, қандай ҳукмларни ўз ичига олишини жуда яхши билганини кўрсатиб бериши жуда муҳим бир масала. Бу рўзани тафсилотлари қуйидаги оятларда очиқлаб берилган:\n“(Сизларга ёзилган) ўша рўза саноқли кунларда тутилади. Сизлардан кимки бемор ёки сафарда бўлса, тутмаган кунлари миқдорида бошқа кунларда тутсин. Рўза тута оладиган кишилар битта чорасиз кишини тўйдирадиган миқдорда фидя (фитр) бериши ҳам керак бўлади. Кимки бир яхшиликни ортиғи билан бажарса ўзи учун яхши бўлади. Агар рўза тутишингизни қанчалик яхши эканини билганингиз, (бемор ёки сафарда бўлишингизга қарамай) тутасиз.”\n“Рамазон ойи – инсонлар учун раҳбар бўлган ва раҳбарни очиқлаб берувчи оятлардан ташкил топган Қуръон ва Фурқон нозил қилинган ойдир. Сизлардан кимки бу ойда яшаса, уни рўзали ўтказсин. Кимки бемор ёки йўловчи бўлса, у кунларнинг саноғи қадар бошқа кунларда тутсин. Аллоҳ сизларга енгиллик бўлишини хоҳлайди, сизларга қийинчиликни раво кўрмайди. Булар – сизлар рўзани саноғини тамомлашингиз ва (рўза тугаганида) Аллоҳ сизларни бунга йўналтиргани учун Аллоҳни буюклигини овоза қилишингиз ва шояд ва Унга шукр қилишингиз учундир.”\n“Қулларим сендан Мени сўрасалар, Мен уларга яқинман. Мени ёрдамга чақирганни чақирувига жавоб бераман. Улар ҳам Мени даъватимга жавоб берсинлар ва Менга ишониб суянсинларки, шунда камолотга эришадилар.” (Бақара 2/184-186)\nБу оятни билдиришича, бир муддат аввалги умматлар каби рўза тутиб келган Уммати Муҳаммадга хос ўлароқ рўзага алоқадор баъзи ҳукмларда енгилликлар берилган. Бу ҳақда қуйидаги оятлар хабар беради:\n“Рўза тутган кунларингизни кечаларида аёлларингизга жинсий муносабатда бўлишингиз сизларга ҳалол қилинди. Улар сизларга бир либос, сизлар ҳам уларга бир либоссизлар. Аллоҳ сизларни насфларингизни енга олмаётганингизни билиб тавбаларингизни қабул қилди ва сизларни кечирди. Ана энди улар билан бирга бўлиб Аллоҳни сизларга тақдир қиладиган нарсаси талаб қилаверинглар. Фажр тарафида ҳосил бўладиган оқ чизиқ қора чизиқдан сизларга аниқ бўлиб билингунча еб-ичиб, сўнг рўзани кечгача тамомланглар. Масжидларда эътикоф ҳолида эканингизда аёлларингиз билан бирга бўлманглар. Булар, Аллоҳ қўйган чегараларидир, уларга яқинлашманглар. Инсонлар ўзларини ҳимоя қилсинлар деб, Аллоҳ оятларини мана шундай очиқлаб кўрсатиб беради.” (Бақара 2/187)\nБу оятдан Рамазон кечаларида эр-хотинлик муомаласи тақиқлангани, баъзи кишилар эса бу тақиққа риоя этолмай Аллоҳ таолони таъбири бўйича “нафсларини енга олмаётгани” маълум бўлди. Ҳолбуки, бу оятдан бошқа ҳеч бир оятда илк бошқа Рамазон кечаларида эр-хотинлик муомаласи тақиқлангани ҳақида бирорта ҳам оят йўқ. Демак, рўзага алоқадор бўлган илк оятлар (Бақара 2/183 ва давоми) нозил бўлганида, Пайғамбаримиз ва саҳобалар аввалги умматларга рўза ҳукмлари қандай буюрилган бўлса улар ҳам худди шу ҳукмлар асосида рўза тутишгани маълум бўлади. Бу ҳукмлар орасида эса, Рамазон ойи кечаларида эр-хотинлик муомаласи тақиқлангани ҳам бор эди. Бақара 2/187- оят нозил бўлиши билан Рамазон кечаларида эр-хотинлик муомаласига рухсат берилган. Шу билан бир қаторда, жуда эрта бир вақтда (хуфтон намози ўқилгунча ёки ухлагунга қадар бўлган муддат ичида) қилиниши керак бўлган саҳарлик вақти ҳам бу умматга хос ўлароқ тонг ери яхшигина ойдинлашадиган вақтгача узайтириб берилган.\nРўза ибодатини таърифи ва тарихига оид маълумотлардан кейин, рўзага алоқадор бошқа масалаларга киришамиз.\nРўза ибодатини фарз эканини билдирувчи оятни яна бир марта ўқиб, бу саволга жавоб топишга ҳаракат қиламиз”\n“Эй мўминлар! Ўша рўза сиздан аввалгиларга ёзилгани каби сизларга ҳам ёзилдики, ШОЯД ТАҚВО ҚИЛАСИЗ.” (Бақара 2/183)\nТаржимада катта ҳарфлар билан ёзилган жой, оятни арабча матнидаги “лааллакум таттақун” жумласининг таржимасидир. “Таттақун” калимаси тақво калимасидан турланган. Бу ҳолатда оятни таржимаси; “тақволи бўласизлар, ёки тақво қиласизлар” дегани бўлади. ъБирон нарсани унга ҳар қандай муаммо келтириб чиқарадиган ёки зарар етказадиган нарсадан ҳимоя қилиб сақлаб қолишъ маъносини билдирувчи виқоя калимасидан турланган тақво калимаси инсон ўзи қўрққан нарсалардан ҳимоя қилиб қолишъ деган маънони, яъни ўзини ҳимоя қилиш ва сақланиш деган маънони билдиради. Шу сабабли, рўза инсонларни оч қолдириш учун эмас, балки уларни тақволи бир қул ҳолига олиб чиқиш, Аллоҳга нисбатан масъулиятни ҳис қилиш ва ўзини ўзи идора қила олиш малакаси ва қобилиятини пайдо учун фарз қилинган. Демак, инсонни тутаётган рўзаси уни Рамазон ойидаги барча фаолиятларига ижобий таъсир ўтказиши керак. Пайғамбар алайҳиссалом бу ҳақда қуйидаги ҳадисни қолдириб кетган:\n“Ёлғон гапиришни ва ёлғон билан иш қилишни тарк қилмаган инсонни емоқ-ичмоқни тар қилиши ва оч қолишига Аллоҳни эҳтиёжи йўқ!”\n“Рўза тутган шундай кишилар борки, уларни тутган рўзасидан қўлга киритган фойдаси фақатгина оч қолиш ва сувсиз чанқоқ қолишидир.”\n“Рўза бир қалқондир. Рўза тутган инсон ёмон гап гапирмасин. У билан уришмоқчи ва жанжаллашмоқчи бўлган кишига: “Мен рўза тутганман, мен рўза тутганман”, десин ва у билан можаро қилмасин.”\nҚуйида кўрсатиладиган уч шарт остига кирувчи ҳар кимга рўза тутиш фарз бўлади:\nАқли бор бўлиши;\nБалоғат ёшига кирган бўлиши.\nБалоғат – йигитлар эҳтилом (тушида бўшаниши), қизлар эса одат қони кўришни бошлаган вақтдир. Балоғат ёшини бошланиши қизлар учун 9 , йигитлар учун 12 ёшдир. Абу Ҳанифага кўра йигитлар 18, қизлар 17 ёшга тўлганидан кейин, Ислом ҳуқуқшуносларини кўпчилигига кўра эса йигит-қиз дея ажратилмасдан ҳар иккаласи ҳам 15 ёшга тўлгач ҳукман балоғат ёшига тўлган деб ҳисобланади. Демак, балоғатга эришган ёки ҳукмий балоғат ёшига тўлган йигит ва қизлар рўза ибодати ва бошқа барча шаръий ҳукмларни адо этишлари керак бўлади.\nБемор ва сафардаги кишиларга ҳам рўза фарз. Лекин, буларга Рамазон ойида тутмасдан кейинги ойларда тутиб беришига рухсат берилган. Аммо, кучи ва шароити бўлиб рўза тутсалар, бу ўзлари учун яна ҳам яхши бўлади. агар рўза тутса касаллиги яна ҳам оғирлашиб кетиш эҳтимоли бўлса, бундай ҳолатда рўза тутмаслик керак.\nБемор ва сафардаги кишилар рўзани бошламаслик ҳуқуқига эга бўлгани каби, рўза тутиб олган бўлса рўзасини очиб юбориши ҳам мумкин бўлади. бундай ҳолатларда, тузалганидан ёки сафардан қайтганидан кейин тута олмаган ёки очиб юборган кунларини ҳар бир кунига бир кундан рўза тутиб беришлари кифоя қилади; бу ҳолатларда каффорат ҳақида ҳеч қандай саволга ўрин йўқ.\nРўза тутиш бемор ёки сафарда бўлмаган аёлларни барчасига фарз бўлгани каби, одатли ёки нисфос кўрган аёлларга ҳам фарз бўлади. Шу билан бир қаторда, рўзага ният қилиб олган аёлдан кундузи агар ҳайз қони келиб қолса, рўзасини бузмасдан давом эттириб кетиши керак бўлади. Агар ҳайз ёки нифос қони аёлни соғлигига жиддий таъсир ўтказаётган бўлса, у аёл ҳам бемор кишилар тоифасига кирган ҳолда рўзасини очиб юбориши мумкин. Агар ҳайз ёки нифос қони аёлга жиддий маънода таъсир ўтказмаётган бўлса рўзасини давом эттириши керак. Чунки, ояти каримада “беморлар, сафардагилар ҳамда ҳайз ва нифос кўрган аёллар рўза тутмасалар ҳам бўлаверади!” деган жойи йўқ. Ҳайз ва нифосли аёллар ҳам рўза тутмаса бўлаверади деб Аллоҳ таоло бермаган рухсатни Аллоҳдан бошқаси бериши мумкин деган гапга асло ўрин йўқ.\nСаҳарликка Туришни Аҳамияти\nРўза тутиш тонг ери оқаришидан эътиборан бошланади. Кун чиқиш тарафда осмон билан ер бирлашган жойда уфқ чизиғи бўйлаб узайишни бошлаган тонг ойдинлиги тонг ерини оқарганини билдиради. Буни “имсок-оғиш ёпиш” вақти дейилади. Аллоҳ таоло шундай буюради:\n“…Фажр тарафда пайдо бўладиган оқ чизиқ қора чизиқдан сизга кўра тўлиқ аён бўлгунча еб-ичинглар, кейин рўзани кечгача тамомланглар.” (Бақара 2/187)\nИмсок вақтидан олдин ейилган таомга саҳарлик дейилади. Саҳарлик қилиш агар-чи фарз бўлмаса-да, лекин ҳар бир мусулмон киши саҳарликни баракатидан фойдаланиб қолиши учун, саҳарликка туриб овқатланиб олиши керак бўлади. Бу ҳақда Пайғамбар алайҳиссалом шундай деган эканлар:\n“Саҳарлик овқатини енглар. Чунки, саҳарликда барака бор.”\n“Бизни рўзамиз билан аҳли китобларни рўзаси орасидаги фарқ саҳарликда овқатланишдир.”\nҲам бу кейинги ҳадисдан ҳамда Бақара сурасини 187- оятининг “Сизларга ҳалол қилинди…” ифодасидан маълум бўлишича, аввалги умматларда бўлмаган саҳарлик Уммати Муҳаммадга хос бир енгиллик ва имкониятдир. Демак, Аллоҳ таолони Уммати Муҳаммадга берган бундай имкониятидан истифода этиш ва саҳарликдаги баракатни қўлдан бой бермаслигимиз керак.\nРўзани Бузадиган ва Бузмайдиган Нарсалар\nРўза – Имсок вақтидан то шом намози вақти киргунча ибодат ниятида ейиш, ичиш ва жинсий алоқадан узоқ туришдир. Бунга кўра, ҳар масалани алоҳида бир-ма бир айтиб ўтилмасдан бирон нарсани ейиш, ичиш ёки жинсий алоқа қилиш рўзани бузади. Бундан ташқари оятни охирида: “Булар Аллоҳни чегараларидир, уларга яқинлашманглар” дея буюрилганига кўра, уларга яқинлаштирадиган нарсаларни ҳам тар қилиш, яъни ейиш, ичиш ва жинсий алоқа маъносига кирадиган барча нарсалардан узоқ туриш керак бўлади.\nНафас қисилишига чалинган беморлар қўлланадиган ва халқ орасида фис фис деб номланадиган дорилар, кўз, қулоқ ва бурунга томизиладиган томчилар ва оғиз тўқималари орқали эриб қонга қўшилиб кетадиган ва ошқозонга етиб бормайдиган тил остига ташланадиган таблеткалар еб-ичиш деб ҳисобланмаганлиги сабабли, улар рўзани бузмайди.\nУйқусида ғусл қилиш керак бўладиган ҳолатга тушиб қолиш, қон бериш, ҳар нақадар оғиз тўла бўлса ҳам қусиш ва ювиниш рўзани бузмайди.\nРўзадор эканини унутиб қўйиб бирон нарса еб ёки ичиб қўйган кишини рўзаси ҳам бузилмайди. Чунки Пайғамбар алайҳиссалом шундай деганлар:\n“Рўзадор эканини унутиб қўйиб бирон нарса еб ёки ичиб қўйган киши рўзасини охирига етказсин. Чунки, унга Аллоҳ едириб-ичирибди.”\nПайғамбар алайҳиссаломни бу сўзлари Аллоҳ таолонинг: “Аллоҳ ҳеч кимни кучи етмайдиган нарсадан жавобгарликка тортмайди” (Бақара 2/286) оятининг бир ўрнак ва намунасидир.\nРамазон кунларида имсок вақтидан бошлаб то шом вақти киргунча еб-ичиш ва жинсий алоқа қилиш ҳаромдир. Бундай ҳаракатлар Аллоҳга исён қилиш дегани бўлади. Пайғамбар алайҳиссалом шундай деган эканлар:\n“Кимки Рамазон рўзасидан бир кунини узрсиз ва бемор бўлмагани ҳолда бузса, энди у умр бўйи рўза тутса ҳам бузган рўзасини ўрнига ўтмайди!”\nБундай бир ишга қўл урган кишини, энди қилган гуноҳига тавба қилиб Аллоҳдан кечирим сўраши керак. Тавбасини қабул бўлиши учун бир миқдор садақа бериб юбориши тавсия қилинади.\nБу кишини қазо рўза тутиши ёки каффорат рўзаси (61 кун) тутиши керак эмас, талаб ҳам қилинмаган! Рўзага алоқадор бўлган оятларда фақатгина бемор ва сафарда бўлган кишиларга-гина рўза кечиктириб кейинги ойларда тутиб бериш имкони берилган бўлиб, у ҳам улар учун бир лутф ва марҳаматдир. Бемор ёки сафарда бўлмагани ҳолда рўза тутмаган ёки тутган рўзасини очиб юборган кишиларга бундай бир лутф ва марҳамат мантиқсизликдир, бу ҳақда оғиз очишга ҳам ўрин йўқ.\nФиқҳ ва илмиҳол китобларида келтирилган қасддан рўзасини бузган кишилар икки ой кетма-кет каффорат рўзасини тутиб бериши керак деган ҳукм, оят ва соғлом ҳадисларни далолати ила зиҳор каффоратига алоқадор бўлиб, иккита фарқли воқеа ва ҳодисани хато йўллар билан таққосланиши оқибати ўртага чиқиб қолган нотўғри бир ҳукмдир.\nЗиҳор – бир эркак киши ўз аёлини онаси каби ўзига ҳаром бўлган бир аёлга ўхшатиб, аёли билан жинсий алоқа қилишни ўзига ҳаром қилиб олиши дегани. Яъни, “энди сен мен учун худди онам кабисан”, деган бир эркак киши “онам мен учун қандай ҳаром бўлса, сен ҳам мен учун худди шундай ҳаромсан”, деса зиҳор амалга ошган бўлади. Шариатда бу сўзни тилга олиш ва бу ишга қўл уриш ҳаромдир. Зиҳорга қўл урган киши аёлига қайтишидан олдин қилган хато ишига каффорат сифатида бир асирни озодликка эриштириши, агар буундай қила олмаса аёли билан алоқага киришидан олдин икки ой кетма-кет рўза тутиб бериши, агар буни ҳам қила олмаса олтмишта мискин-чорасизни тўйдириши керак бўлади. Бунга алоқадор оятлар қуйидагича:\n“Хотинларига зиҳор қилиб, кейин сўзидан қайтганлар, аёлларига қўшилмасидан аввал битта асирни озод қилиши керак. Бу – сизларга қилинган насиҳатдир. Аллоҳ қилмишларингиздан хабардордир.\nАсир топа олмаган киши аёлига қўшилишидан олдин икки ой узлюксиз рўза тутиши керак. Бу нарса – Аллоҳ ва Расулига ишонганингизни кўрсатишингиз учундир. Булар Аллоҳ белгилаб қўйган чегаралардир. Кофирлар учун аламли азоб бор.” (Мужодала 58/3-4)\n Оятдаги “уни” замири 183- оятдаги ўша рўза=ас-сиёмни кўрсатади. Оятни маъноси шундай: “Рамазон рўзасини тута оладиганлар битта йўқсил кишини тўйдирадиган миқдорда фидя бериши керак.” Бу оят Рамазон ойида бериладиган фитр садақасига алоқалидир. Абдуллоҳ б. Умар айтибдики: “Пайғамбар алайҳиссалом фитр садақасини эркакларга, аёлларга, ҳурларга ва қулларга ҳурмодан бир сў (2920 гр.) ёки арпадан бир сў белгилаб фарз қилди. Инсонлар буни ярим сў буғдойга тенглаштирдилар.” Пайғамбар алайҳиссалом фитр садақасини миқдорини битта йўқсил кишини тўйдирадиган қилин ўлчаб берганлар. Йўқсилликни энг паст табақаси – ейдиган таомини олдида қўшимча моддалари бўлмаган, яъни қорнини қуруқ овқат билан тўйдиришга етишидир. Юқоридаги ҳадисда белгиланган 2920 гр. Ҳурмо битта йўқсилни фақатгина бир кун қорнини тўйғазиши мумкин. Йўқсил бўлмаган киши бир кунлик таоми ўлароқ бу миқдорга қаноат қилмайди. Пайғамбар алайҳиссалом йўқсилга бериладиган фитр садақасини белгилаб бериши билан бир қаторда, шароити қай даражада бўлган кишиларга йўқсил-мискин деб аталишини ҳам билдириб ўтганлар.\n Қуръон – оятлар бирлашмаси дегани. Рамазон ойи учун “Қуръон нозил бўлган ой” ифодаси қўлланилиши, илк нозил бўлган оятларни битта оят бирлашмаси ҳолида бўлганини билдиради.\n Булар байрам табрикларидир. Пайғамбар алайҳиссалом аёллари ва қизларини байрам намози ўқиладиган майдонга олиб чиқар эди ва бошқа аёлларни ҳам байрамга чиқишларини буюрар эди. Байрам намозлари айнан мана шу такбирлар учун ўқилади.\n Фажр – кечани охирида қуёшдан уфққа чўзилган қизилликдир. Илк ёруғлик билан саҳарлик вақти бошланади. Энг пастда қора, ўртада қизил, юқорида оқ нур яхшигина кўзга кўриниб ўртага чиққанда оғиз ёпиш ва намоз вақти киради.\n Агар оятда “кечгача” жумласини ўрнига “қуёш ботгунча” деганида эди, қутб тарафларда қуёшсиз кундузлар ёки ёп-ёруғ тунлар бўлиб ўтадиган вақтларда рўза тутишни имкони бўлмас эди.\n Рамазон илк фарз бўлган вақтларда рўзали юриш муддати (оғиз ёпиқ бўладиган муддат) хуфтон намози ўқилганидан бошлаб то эртаси куннинг шом намози вақтигача давом этар эди. Агар бир инсон ҳар қандай сабаб бўишидан қатъий назар кечаси бирон нарса емай ухлаб қолса, уйғонганидан кейин ҳеч нарса ейиши мумкин бўлмас эди.\n Роғибул Асфаҳоний, Муфрадоти Алфозил Қуръон в-қ-й моддаси.\n Бухорий, Совм 8, Адаб 51; Абу Довуд, Сиём 25; Термизий, Совм 16.\n Ибн Можа, Сиём 21.\n Бухорий, Совм 2; Муслим, Сиём 163.\n Бухорий, Совм 20; Муслим, Сиём 45 (1095).\n Муслим, Сиём 46 (1096); Абу Довуд, Сиём 15; Термизий, Совм 17.\n Бухорий, Совм 26, Аймон 15; Муслим, Сиём 171 (1155).\n Бухорий, Совм 29, Абу Довуд, Сиём 38, Термизий, Совм 27.\nAyollarni erlaridan o‘z ixtiyorlari bilan ajrashish haqi (Iftido) Iftido – Ayollarni o‘z ixtiyorlari bilan erlaridan ajrashish vakolatidir. “(Ey erlar!) Ayollaringizga to‘y munosabati bilan bergan mol-mulklaringizdan...\nIyul 10, 2019\nAyollarQur'on va Sunnat butunligiRamazonTadqiqotlar\nALLOH BELGILAB QO‘YGAN CHEGARALARNI BUZILISHI VA BUNI RO‘ZADAGI MISOLI Qur’on oyatlarini asosiy va katta qismi o‘zidan avvalgi ilohiy kitoblardagi hukmlarning aynan bir xili yoki undan ham yaxshiroq bir hukm bilan...


«Нефтчи» тизза билан гол уриб ютди. Самарқанддаги драматик ўйиндан фоторепортаж\nПро-Лига 6-турининг марказий ўйини Самарқандда ўтказилди. Турнир жадвали етакчиси «Нефтчи» маҳаллий «Динамо» меҳмони бўлди. Ўйин шиддатли руҳда кечди ва унда самарқандликлар дарвозабонининг қўпол хатосидан фойдаланган Иззатилла Абдуллаевнинг голи ягона бўлди. Қизиғи, Абдуллаев голни тиззаси билан урди.\nЎйинда умумий устунлик «Динамо» томонда бўлди, лекин самарқандликларнинг ҳужум чизиғи ўзини кўрсата олмади. Фузайлов ҳужумкор футболчиларни янгилагани ҳам фойда бермади. Фақат Козимов бир марта дарвоза тўсинини нишонга олди. «Нефтчи» рақибга асосий устунликларидан бўлган стандарт вазиятларда ўзини эркин ҳис қилишга йўл қўймади, шунингдек, самарқандликларнинг асосий юлдузи Олег Марчукни яхши ёпа олди. Бу эса ўз самарасини берди.\nЎйиндан кейин Илҳом Мўминжонов бир қадар оғир футболчи бўлган Марко Обрадовичга чалғиган «Динамо»чилар қанотдаги ҳужумкор футболчиларга имкон қолдирганини айтди. Чиндан гол бўлган вазиятда ҳимоячилар бўйдор Обрадович билан банд бўлиб турган бир вақтда жуссаси кичик Иззатилла Абдуллаев гол уриб кетди.\nЎйин якунида яна бир қизиқ ҳолат юз берди. Фарғоналиклар мураббийи Илҳом Мўминжонов вақтни чўзгани учун огоҳлантирилди. Одатда бундай ҳаракат учун футболчилар карточка олади, лекин Мўминжонов рақиб футболчисига тўпни бермай вақтни чўзгани учун огоҳлантирилди. Шу тариқа ўз имкониятидан фойдаланган «Нефтчи» Самарқанддаги драматик ўйинда ғалаба қозонди ва Про-Лигада етакчиликни сақлаб қолди. «Динамо» эса 5-ўринга жойлашди.\nTribuna.uz фотомухбири ўйинни стадиондан кузатди ва қуйида «Динамо» ҳамда «Нефтчи» жамоалари ўртасидаги учрашувдан тайёрланган фотогалереяни эътиборингизга ҳавола қиламиз.


Англиялик мусулмон Маккага пиёда кетяпти | Azon.uz - Ахборот-таҳлилий портал\nАнглиялик 40 ёшли Фарид Азиз Файёзи Лондондан Маккагача пиёда боришга қарор қилган. Унинг мақсади – одамларга исломнинг чиндан ҳам тинчлик дини эканини кўрсатиш, дея хабар беради Islam.ru.\nМанчестерда яшайдиган ва дизайнерлик билан шуғулланадиган Фарид ўз лойиҳасини “Тинчлик учун юриш” деб атади. Аввалига у ҳажга велосипедда бормоқчи эди, лекин бу фикридан воз кечди.\n“Мен 2019 йилнинг 3 ноябрида йўлга чиққанман. Авваллари нуқул самолётдан фойдаланганман, яхши меҳмонхоналарда қолганман. Бундай ишга қўл ураман деб ҳеч ўйламагандим”, – дейди у.\nУ Истанбулгача 4000 километр йўл босди, яна қарийб 2700 километр юриши керак. Фарид Туркиядан Иорданияга самолётда боришига тўғри келади, чунки Сурия ва Ироқда жанговар ҳаракатларга дуч келиб қолишни истамайди.\nФарид Маккага июль ойида етиб боришга умид қилмоқда.\nАнглия мусулмон Макка ҳаж тинчлик Махсус\nЎзбекистон армиясининг жанговар қудрати бир йилда икки карра ошгани айтилмоқда\n696 22:00 01.01.2020\n8014 08:00 28.12.2019\n1290 11:00 25.11.2019\n«Британия бош вазири мусулмон аёллардан узр сўраши керак»\n1545 18:30 05.09.2019\n8 британиялик велосипедда ҳажга кетяпти\n964 17:35 15.07.2019


ЎзА - Масъулият, ҳамкорлик ва самара\nМасъулият, ҳамкорлик ва самара\n06.03.2017 15:25 Чоп этиш версияси\nНавоийда ўтказилган “Ички ишлар органларининг намунали таянч пункти” кўрик-танловининг вилоят босқичида Кармана тумани “Талқоқ” маҳалла фуқаролар йиғинидаги 57-милиция таянч пункти ғолиб деб топилди ва танловнинг мамлакат босқичига йўлланма олди.\n“Талқоқ” маҳалла фуқаролар йиғини Кармана туманининг обод ва файзли масканларидан. Замонавий бинода жойлашган милиция таянч пунктида барча шароит яратилган. Профилактика инспектори Жавлонбек Насриддиновнинг диний маърифат ва маънавий-ахлоқий тарбия масалалари бўйича маслаҳатчи, “Маҳалла посбони” жамоатчилик тузилмаси ва маҳалла фаоллари билан ҳамкорликда олиб бораётган саъй-ҳаракатлари туфайли ҳудудда жиноятчиликни камайтиришга эришилмоқда.\nПрезидентимиз раҳнамолигида юртимизда тинчлик-осойишталикни асраш, маънавий муҳит барқарорлигини таъминлаш ва бу борада милиция таянч пунктлари фаолиятини янада такомиллаштириш, уларнинг моддий-техник базасини мустаҳкамлашга алоҳида эътибор қаратилмоқда.\nТанловда милиция таянч пунктларида яратилган шароит, аҳоли ва ўзини ўзи бошқариш органлари билан ҳамкорлик, ҳудуддаги вазият, профилактика инспекторининг билими ва вояга етмаганлар билан ишлаш тажрибасига алоҳида эътибор қаратилди.\n– Маҳаллада 4 мингдан зиёд аҳоли истиқомат қилади, – дейди 57-милиция таянч пункти профилактика инспектори Ж.Насриддинов. – Фаолиятимиз оила, маҳалла ва таълим муассасаси билан бевосита боғлиқ. Ўтган йилларда жиноятлар сонининг кескин камайишида ҳам ушбу ҳамкорлик механизмининг самараси яққол сезилмоқда. Бу борадаги ишларни янги босқичга кўтариш, маҳалла ва унинг фаоллари билан ҳамжиҳатликда жиноятчиликнинг олдини олишга қаратилган тарғибот тадбирларига алоҳида эътибор қаратмоқдамиз.\nТанловда бир қатор номинациялар бўйича ғолиблар аниқланиб, муносиб тақдирланди.


Чип-чип, чип-чип жўжаларим ёки ўқитувчиларнинг мактаб формаси ҳақида\n21 апрел 2021, Тошкент вақти: 06:33\nЛобар Халқ таълими вазирлигининг 21 февралдаги буйруғига мувофиқ Ўзбекистондаги барча мактаблар ўқитувчилари айни кунларда ўзларига форма тиктириш ташвишига тушиб қолган.\nБуйруққа кўра, мактаб ўқитувчилари ишга бир хил рангдаги формада келиши керак. Ҳар бир мактаб ўқитувчилари ўзаро келишган ҳолда бир хил рангдаги матодан форма тиктириш ҳуқуқига эга.\nЎқитувчилар формасини жорий этиш Сирдарё вилоятидаги 300 дан ортиқ таълим муассасида ҳам амалга оширилмоқда.\nГулистон шаҳридаги мактаблардан бирининг ўқитувчилари сўзларига кўра, улар жигаррангни танлаган. Ҳар бир ўқитувчи ўзи хоҳлаган фасонда, лекин чегарадан чиқмаган ҳолда тиктириши мумкин. Баъзи мактаблар ўқитувчиларининг 70 фоизга яқини формага ўтиб бўлган.\nГулистондаги 8-мактаб ўқитувчиларининг айтишича, сўнгги вақтларда ўқувчи ва муаллимнинг кийинишида фарқ бўлмай қолган эди. Энди эса ўқитувчилар ажралиб туради. Ўқувчилардан ҳам мактаб формаси кийиб келишни талаб қилиш осонроқ бўлади.\nСирдарё вилояти халқ таълими бошқармаси бошлиғи ўринбосари Зайнаб Худоёрованинг фикрича, вазирликнинг бу буйруғи ўз вақтида қабул қилинган. Чунки кейинги пайтларда ўқитувчиларнинг ишга уй кийимида ёки ўзига ортиқча зеб бериб келиши учраётган эди. Форма тиктиришга барча ўқитувчиларнинг имконияти етарлидир.\nЎқитувчилардан бирининг билдиришича, битта формани тиктириш учун 15-20 минг сўм сарфлаш керак. Буни эса кўпгина муаллималарнинг иқтисодий аҳволи кўтармайди.\n“Ўзи ойликни кечикиб оламиз. Бунинг устига маош анча кам. Шунинг учун форма учун давлат томонидан маблағ ажратилса, яхши бўларди”, - деди муаллима.\nМаълум бўлишича, 1 апрелдан бошлаб барча ўқитувчилар формага ўтиши шарт.\nЎқитувчилар формага ўтишни истамаётганлар ишдан бўшатиб юборилиш билан қўрқитилаётганини айтмоқда.


Туркия ўз авиаташувчи кемасини яратиш устида ишламоқда\n23:07 / 03.07.2017\nТуркия ўз ташкил этилганининг 100 йиллигини нишонлайдиган 2023 йилда унинг мудофаа маҳсулотлари импортига боғлиқлиги барҳам топиши керак, деб айтди Туркия президенти Ражаб Тоййиб Эрдўған.\nЭрдўған Истанбулдаги верфларда MİLGEM (Миллий кема) лойиҳаси доирасида яратилган 4- ва 5-корветларнинг сувга туширилиши маросимида иштирок этди.\nУнинг айтишича, Туркия мамлакат мудофаа саноатининг ривожланишига тўсқинлик қилувчи ҳаракатларга йўл қўймайди. "Бунга йўл қўйиб бўлмайди! Туркия мудофаа саноати ривожланишини секинлаштирмоқчи бўлишга уринадиганлар ҳукумат ва шахсан мен билан иш кўради", деб айтган Эрдўған ва ҳукумат ўз иши усталари бўлган ва мамлакат ҳамда халқ равнақи учун ишлайдиган тадбиркор ва компанияларни фаол қўллаб-қувватлашига ваъда берди.\n"Туркия ҳукумати исталган соҳадаги лойиҳаларни амалга оширишда маҳаллий компанияларга афзаллик беришини қайд қилиб ўтмоқчиман. Агар мамлакатнинг бирор эҳтиёжини қондириш учун қандайдир маҳсулотни экспорт қилсак ҳам, бизнинг режалар асосида Туркия захиралари ётади", деб айтди Эрдўған ва Анқара бу стратегия вақт ва захиралар йўқотишни кўзда тутса ҳам унга амал қилиши кераклигини таъкидлаб ўтди.\nЭрдўғаннинг таъкидлашича, агар турк ҳукумати охирги 15 йил ичида шундай сиёсат юргазмаганда, унда Туркияга қурол-аслаҳа етказиб беришга тақиқловлар сабабли у аксилтеррорчилик операцияларни, жумладан хорижда, ўтказиш учун етарлича имкониятларга эга бўлолмасди.\nЭрдўған Анқара Туркия ва унга дўстона давлатлар манфаатларига жавоб берувчи йирик режаларни амалга оширишга тайёрлигини айтди.\nЭрдўған 2016 йилда мудофаа мақсадида маҳсулотлар ишлаб чиқарилиши 5 млрд долларни ташкил қилганига эътибор қаратди. Шу билан бирга мамлакат 1,6 млрд долларлик мудофаа маҳсулотларини экспорт қилган.\n"Ҳарбий кемасозлик, айниқса, сув ости кемаларини яратиш – бу биз ҳақли равишда фахрланишимиз мумкин бўлган соҳадир. Туркия ўзи ҳарбий кема лойиҳалаб, уни қура оладиган 10 давлат ичига киради", деб таъкидлаб ўтди Туркия президенти.\nТуркия авиаташувчи кема


Шимкент ва Нур-Султанда авиачипта нархи икки баравар арзонлашди\n2020 йил январь-июль ойларида авиакомпаниялар Қозоғистонда 2,6 миллион йўловчи ташишди. Бу ўтгапн йилга нисбатан 43,1 фоизга кам.\nҚозоғистон Индустрия ва инфратузилмаларни ривожлантириш вазирлиги Фуқаро авиацияси қўмитаси маълумотларига кўра йўловчилар айланмаси 4,3 миллиард чақиримни ташкил этди, бу эса ўтган йилга нисбатан 2,2 баравар кам.\nИдоралараро комиссиянинг 2020 йил 11 августдаги қарорига биноан 17 августдан бошлаб Қозоғистон босқичма-босқич 6 та йўналиш бўйича 4 та давлатга халқаро парвозларни тиклади. Улар: БАА (11 рейс), Германия (5 та рейс), Беларусь (4 та рейс), ва Украина (3 та рейс). Июль ойида ўтган йилнинг июль ойига нисбатан йўловчи ташувчи авиакомпаниялар хизматлари нархи 19 фоизга пасайган.\nХизматлар нархлари Шимкентда (51,3 фоиз), пойтахтда (46,4 фоиз) ва Ақтўбе вилоятида (37,2 фоиз) арзонлашди. Тўртта ҳудудда: Ақмўла, Алмати, Шимолий Қозоғистон ва Туркистон вилоятларида нархлар ўзгаришсиз қолди. Шунингдек, чипта нархи Атирау вилоятида 18,5 фоиз, Қўстанай вилоятида 4,3 фоиз қимматлашган.\nХабар-24, 2020-09-11, 07:08 178\nNur Otan партияси праймеризига Кентов шаҳридан номзод Абдуллаев Нурсултон Фарҳод ўғли 162\nОнаизоринг – замин... 134\nҚайта тикланаётган манзиллар 88\nОбод манзилларда ободдир кўнгил 145\nЖурналистлар масъулияти юксак 276\nШимкент ва Нур-Султанда авиачипта нархи икки баравар арзонлашди 178


Нортиван® | medu.uz - Дорилар ҳақида маълумотлар ўзбек тилида\nHome Йўриқномалар Нортиван®\nНортиван®, плёнка қобиқ билан қопланган таблеткалар, 80 мг\nНортиван®, плёнка қобиқ билан қопланган таблеткалар, 160 мг\nУшбу дори препаратини қабул қилишни бошлашдан олдин йўриқномани диққат билан ўқиб чиқинг, чунки унда Сиз учун муҳим маълумотлар берилган.\nУшбу йўриқномани сақлаб қўйинг. У Сизга яна керак бўлиб қолиши мумкин.\nАгар Сизда саволлар қолган бўлса, уларни даволовчи шифокорингиз ёки фармацевтдан сўранг.\nУшбу препарат Сизга буюрилган. Уни бошқа шахсларга берманг. Хатто улардаги симптомлар сизники билан ўхшаш бўлса ҳам, бу уларга зарар келтириши мумкин.\nАгар бирон-бир ножўя самаралар пайдо бўлса, бу ҳақида даволовчи шифокорингиз ёки фармацевтга ҳабар беринг. Бу препаратни қўллаш бўйича йўриқномада келтирилмаган ножўя самараларга ҳам тааллуқли. 4 бўлимга қаранг.\nУшбу қўллаш бўйича йўриқномада қуйидагилар таърифланган:\nНортиван® препарати нима ва у нима учун қўлланади.\nНортиван®ни қабул қилишни бошлашингиздан олдин Сиз нималарни билишингиз керак.\nНортиван®ни қандай қабул қилиш керак.\nСақлаш шароити ва яроқлилик муддати.\nЎрами ва бошқа маълумотлар.\nНортиван препарати нима ва у нима учун қўлланади\nНортиван валсартан таъсир кўрсатувчи моддасини сақлайди ва ангиотензин II рецепторлари антагонистлари деб номланадиган дори препаратлари синфига мансуб ва юқори артериал босимни назорат қилиш учун қабул қилинади. Ангиотензин II – бу одам организмидаги бирикма бўлиб, у қон томирлар торайишини чақиради, бунинг ҳисобига эса артериал босим ошиши юз беради. Нортиван® ангиотензин II таъсирини блоклайди. Натижада қон томирлар кенгаяди ва артериал босим пасаяди.\n80 мг Нортиван® плёнка қобиқ билан қопланган таблеткалар учта турли ҳолатни даволаш учун қўлланилади:\nКатта ёшдагиларда, шунингдек 6 ёшдан 18 ёшгача болалар ва ўсмирларда юқори артериал босимни назорат қилиш учун. Юқори артериал босим юрак ва артериянинг асосий юкламани кучайтиради. Бу, тегишлича даволанилмаса, бош мия, юрак ва буйраклар қон томирлари шикастланишига олиб келиши ва инсультни, юрак етишмовчилигини ёки буйрак етишмовчилигини чақириши мумкин. Юқори артериал босим миокард инфаркти хавфини оширади. Артериал босимни нормал кўрсаткичларгача пасайиши ушбу асоратлар ривожланиш хавфини камайтиради.\nКатта ёшдаги пациентларни яқинда ўтказган миокард инфарктидан сўнг даволаш учун. Мазкур ҳолатда “яқинда ўтказганлик” 12 соатдан 10 кунгача оралиқни англатади.\nКатта ёшдаги пациентларда симптоматик юрак етишмовчилигини даволаш учун. Нортиван® ангиотензинга-айлантирувчи фермент ингибиторлари (ААФ) деб номланган препаратлар гуруҳига мансуб дори воситалари (юрак етишмовчилигини даволаш учун дори препаратлари) тавсия қилинмайдиган ҳолатларда қўлланилади; ёки Нортиван юрак етишмовчилигини даволаш учун бошқа препаратлар тавсия қилинмаганда, ААФ ингибиторларига қўшимча равишда қўлланилиши мумкин. Юрак етишмовчилиги симптомлари нафас сиқишини, суюқликни тутиб қолиниши туфайли тўпиқлар ва оёқлар шишини ўз ичига олади. Ушбу симптомлар юрак мушаги организмнинг барча аъзолари ва тўқималарини таъминлаш учун етарлича кучли қон ҳайдай олмаслиги билан боғлиқ.\n160 мг Нортиван® плёнка қобиқ билан қопланган таблеткалар учта турли ҳолатни даволаш учун қўлланилади:\nКатта ёшдагиларда, шунингдек 6 ёшдан 18 ёшгача болалар ва ўсмирларда юқори артериал босимни назорат қилиш учун. Юқори артериал босим юрак ва артериянинг асосий юкламани кучайтиради. Бу тегишлича даволанилмаса, бош мия, юрак ва буйраклар қон томирлари шикастланишига олиб келиши ва инсультни, юрак етишмовчилигини ёки буйрак етишмовчилигини чақириши мумкин. Юқори артериал босим миокард инфаркти хавфини оширади. Артериал босимни нормал кўрсаткичларгача пасайиши ушбу асоратлар ривожланиш хавфини камайтиради.\nКатта ёшдаги пациентларни яқинда ўтказилган миокард инфарктидан сўнг даволаш учун. Мазкур ҳолатда “яқинда ўтказилганлик” 12 соатдан 10 кунгача оралиқни англатади.\n– Катта ёшдаги пациентларда симптоматик юрак етишмовчилигини даволаш учун. Нортиван® ангиотензинга-айлантирувчи фермент ингибиторлари (ААФ) деб номланган препаратлар гуруҳига мансуб дори воситалари (юрак етишмовчилигини даволаш учун дори препаратлари) тавсия қилинмайдиган ҳолатларда қўлланилади; ёки Нортиван® юрак етишмовчилигини даволаш учун бошқа препаратлар тавсия қилинмаганда, ААФ ингибиторларига қўшимча равишда қўлланилиши мумкин. Юрак етишмовчилиги симптомлари нафас сиқишини, суюқликни тутиб қолиниши туфайли тўпиқлар ва оёқлар шишини ўз ичига олади. Ушбу симптомтлар юрак мушаги организмнинг барча аъзолари ва тўқималарини таъминлаш учун етарлича кучли қон ҳайдай олмаслиги билан боғлиқ.\nНортиванни қабул қилишни бошлашингиздан олдин Сиз нималарни билишингиз керак.\nНортиванни қуйидаги ҳолатларда қабул қилманг:\nАгар Сизда валсартан ёки ушбу препарат таркибига кирувчи бошқа ёрдамчи моддаларга аллергия бўлса (рўйхати 6-бўлимда келтирилган).\nАгар Сизда оғир жигар касаллиги бўлса.\nАгар Сиз ҳомиладор бўлсангиз ва ҳомиладорлик даври 3 ойдан ошган бўлса (шунингдек, ҳомиладорликнинг эрта муддатларида Нортиван® препарати билан даволанишдан сақланиш мақсадга мувофиқ, “Ҳомиладорлик ва лактация даврида қўлланилиши” бўлимига қаранг).\nАгар Сизда қандли диабет касаллиги ёки буйраклар фаолиятини бузилиши бўлса ва юқори артериал босимни пасайтириш учун таркибида алискирен сақловчи препаратларни қабул қилаётган бўлсангиз.\nАгар юқорида қайд этилганлардан биронтаси Сизга тааллуқли бўлса, Нортиванни қабул қилманг.\nНортиванни қабул қилишни бошлашингиздан олдин қуйидаги ҳолатларда даволовчи шифокор билан маслаҳатлашинг:\nАгар сизда жигар касаллиги бўлса.\nАгар сизда оғир буйрак касаллиги бўлса ёки сизга гемодиализ ўтказилаётган бўлса.\nАгар сизда буйрак артериялари торайиши мавжуд бўлса.\nАгар сиз яқинда буйрак трансплантацияси (буйрак кўчириб ўтказилиши)ни ўтказган бўлсангиз.\nАгар сиз миокард инфарктидан сўнг ёки юрак етишмовчилиги сабабли даволанаётган бўлсангиз, даволовчи шифокорингиз Сизга буйрак фаолиятини текширилишини буюриши мумкин.\nАгар сизда миокард инфаркти ёки юрак етишмовчилигидан ташқари бошқа оғир юрак касалликлари бўлса.\nАгар сизда қачондир бошқа препарат (шу жумладан, ААФ ингибиторлари)ни қабул қилиш вақтида аллергик реакция туфайли ангионевротик шиш деб номланадиган тил ва юз шиши рўй берган бўлса, бу тўғрисида даволовчи шифокорга хабар беринг. Агар ушбу симптомлар Нортиван® препарати билан даволаниш жараёнида юзага келган бўлса, Нортиван®ни қабул қилишни зудлик билан тўхтатинг ва уни бошқа ҳеч қачон қабул қилманг. Шунингдек, “Бўлиши мумкин бўлган ножўя самаралари” 4-бўлимига қаранг.\nАгар сиз қонда калий концентрациясини оширувчи препаратларни қабул қилаётган бўлсангиз. Ушбу препаратлар озуқавий қўшимчаларни ёки таркибида калий сақловчи ош тузи ўрнини босувчи моддаларни, калий тежовчи препаратлар ва гепаринни ўз ичига олади. Эҳтимол, сизга қонда калий концентрациясини мунтазам текширтириб туриш керак бўлади.\nАгар сиз 18 ёшдан кичик ёшда бўлсангиз ва Нортиван®ни ренин-ангиотензин-альдостерон тизимини сусайтирувчи бошқа дори препаратлари (артериал босимни пасайтирувчи препаратлар) билан мажмуадада қабул қилаётган бўлсангиз, даволовчи шифокорингиз сизга буйрак фаолиятини ва қонда калий таркибини мунтазам текширувларини буюриши мумкин.\nАгар сизда альдостеронизм бўлса. Ушбу касалликда буйрак усти безлари ҳаддан ташқари кўп альдостерон гормонини ишлаб чиқаради. Агар сизда ушбу касаллик бўлса, Нортиван препарати билан даволаниш тавсия қилинмайди.\nАгар сизда диарея, қусиш ёки сийдик ҳайдовчи препаратлар (диуретиклар)нинг юқори дозалари туфайли юзага келган сувсизланиш (дегидратация) бўлса.\nАгар сиз артериал босимни пасайтириш учун қуйидаги дори препаратларидан биронтасини қабул қилаётган бўлсангиз:\n– ААФ ингибитори (масалан, эналаприл, лизиноприл, рамиприл), айниқса, агар сизда қандли диабетнинг буйрак томонидан асоратлари мавжуд бўлса.\nАгар сиз юрак етишмовчилигини даволаш учун ААФ ингибиторини минералокортикоид рецепторлар антагонистлари (МРА) (масалан, спиронолактон, эплеренон) ёки бета-блокаторлар (масалан, метопролол) каби бошқа муайян препаратлар билан бирга қабул қилишни бошлаган бўлсангиз.\nСизни даволовчи шифокор буйраклар фаолиятини, артериал босимни, шунингдек қонда калий каби электролитлар таркибини мунтазам равишда текшириб туриши керак.\nШунингдек, “Нортиван®ни қабул қилманг” бўлимидаги маълумотларга қаранг.\nАгар Сиз ҳомиладорлигингизни (ёки ҳомиладор бўлишингиз мумкинлигини) тахмин қилсангиз, даволовчи шифокорингизга хабар беришингиз керак. Эрта ҳомиладорлик муддатларида Нортиванни қабул қилиш тавсия этилмайди; ҳомиладорликнинг 3 ойидан кечроқ муддатда Нортиван® препаратини қабул қилиш мумкин эмас, чунки ҳомиладорликнинг ушбу муддатида у ҳомилага жиддий шикаст етказиши мумкин (“Ҳомиладорлик ва лактация даврида қўлланилиши” бўлимига қаранг).\nНортиван ва бошқа дори препаратлари\nАгар сиз ҳар қандай бошқа дори препаратларини қабул қилаётган, яқинда қабул қилган бўлсангиз ёки қабул қилишингиз мумкин бўлса, даволовчи шифокорингизга хабар беринг.\nНортиван препаратини айрим бошқа дори препаратлари билан бир вақтда қабул қилиш даволаш самарадорлигига таъсир кўрсатиши мумкин. Даволовчи шифокорингизда дозани ўзгартириши ва/ёки бошқа эҳтиёткорлик чораларини кўриши зарурати пайдо бўлиши мумкин. Айрим ҳолатларда, даволовчи шифокорингиз дори препаратларидан бирини қабул қилишни тўхтатишни маслаҳат бериши мумкин. Бу ҳам рецепт бўйича, ҳам рецептсиз бериладиган препаратларга тегишли, айниқса:\nартериал босимни пасайтирувчи бошқа препаратларга, айниқса, сийдик ҳайдовчи препаратлар (диуретиклар), ААФ ингибиторлари (эналаприл, лизиноприл каби) ёки алискиренга (шунингдек, “Нортиван®ни қабул қилманг” ва “Огоҳлантиришлар ва эҳтиёткорлик чоралари” бўлимларидаги маълумотларга қаранг);\nқонда калий концентрациясини оширадиган препаратларга. Ушбу препаратлар озуқавий қўшимчаларни ёки таркибида калий сақловчи ош тузи ўрнини босувчи моддаларни, калий тежовчи препаратлар ва гепаринни ўз ичига олади;\nностероид яллиғланишга қарши препаратлар (НЯҚП) деб номлувчи муайян оғриқсизлантирувчи препаратлар турига;\nайрим антибиотикларга (рифампицин гуруҳи), трансплататнинг кўчиб кетмаслигини олдини олиш учун препаратлар (циклоспорин)га, ОИВ/ОИТСни даволаш учун қабул қилинадиган антиретровирус препаратлари (ритонавир)га. Ушбу препаратлар Нортиван препаратининг таъсир кўрсатувчи самарасини пасайтириши мумкин;\nпсихиатрияда айрим касалликларни даволаш учун қўлланиладиган литий дори препаратига тааллуқлидир.\nАгар сиз ўтказилган миокард инфарктидан сўнг даволанаётган бўлсангиз, ААФ ингибиторлари (миокард инфарктини даволаш учун препаратлар) билан мажмуавий даволаниш тавсия қилинмайди.\nАгар сиз юрак етишмовчилиги юзасидан даволанаётган бўлсангиз, ААФ ингибиторлари ва бета-блокаторлар (юрак фаолияти етишмовчилигини даволаш учун препаратлар) билан уч карра мажмуа тавсия қилинмайди.\nНортиван® препаратини овқат ва ичимликлар билан қабул қилиш\nСиз Нортиванни овқат истеъмол қилишдан қатъий назар қабул қилишингиз мумкин.\nАгар сиз ҳомиладорлигингизни (ёки ҳомиладор бўлишингиз мумкинлигини) тахмин қилсангиз, даволовчи шифокорингизга хабар беришингиз керак. Одатда, сизни даволовчи шифокор сизга ҳомиладорлик бошлангунга қадар ёки ҳомиладорлигингиз сизга маълум бўлган заҳоти Нортиван®ни қабул қилиш тўхтатилишини тавсия қилади ва сизга Нортиван® препарати ўрнига бошқа препарат буюрилади. Эрта ҳомиладорлик муддатларида Нортиван®ни қабул қилиш тавсия этилмайди; ҳомиладорликнинг 3 ойидан кечроқ муддатда Нортиван® препаратини қабул қилиш мумкин эмас, чунки ҳомиладорликнинг ушбу муддатида мазкур препарат ҳомилага жиддий шикаст етказиши мумкин.\nАгар сиз чақалоқни эмизаётган бўлсангиз ёки эмизишни бошлашни режалаштираётган бўлсангиз, даволовчи шифокорингизга хабар беринг. Эмизикли оналарга Нортиван®ни қабул қилиш тавсия этилмайди ва агар сиз эмизишни бошлашни режалаштираётган бўлсангиз, айниқса, чақалоғингиз бўлса ёки чақалоқ муддатидан олдин туғилган бўлса, даволовчи шифокорингиз сизга бошқа муолажани буюради.\nТранспорт воситаларини ва механизмларини бошқариш\nАвтомобилни бошқаришдан ёки механизмлар билан ишлашдан ёки диққатни жамлашни талаб қиладиган бошқа фаолият билан шуғулланишдан олдин Нортиван сизга қандай таъсир кўрсатишини билишингизга ишонч ҳосил қилинг. Артериал босимни пасайтириш учун буюриладиган бошқа кўплаб дори препаратлари каби Нортиван® ҳам кам ҳолатларда бош айланишини юзага келтириши ва диққатни жамлаш қобилиятига таъсир кўрсатиши мумкин.\nНортиван® қандай қабул қилинади\nЭнг яхши натижага эришиш ва ножўя самаралар ривожланиши хавфини пасайтириш мақсадида ҳар доим Нортиван®ни даволовчи шифокорингиз тавсияларига қатъий риоя этган ҳолда қабул қилинг. Агар Сизда бирон-бир шубҳа-гумон бўлса, даволовчи шифокорингиз ёки фармацевт билан маслаҳатлашинг. Юқори артериал босимга эга одамлар кўпинча ушбу муаммони сезмайдилар. Улардан кўпчилиги ўзини яхши хис қилади. Шу туфайли ўзингизни яхши ҳис қилаётган бўлсангиз ҳам, мунтазам равишда даволовчи шифокор қабулида бўлиш жуда муҳим.\nЮқори артериал босимга эга катта ёшдаги беморлар:\nТавсия қилинган доза суткада 80 мг ни ташкил қилади. Айрим ҳолатларда, даволовчи шифокор препаратнинг янада юқорироқ дозаларини буюриши мумкин (масалан, суткада 160 мг ёки 320 мг). Шунингдек, у Нортиван® препаратининг бошқа дори препарати (масалан, диуретик) билан мажмуавий даволашни буюриши мумкин.\nЮқори артериал босимга эга болалар ва ўсмирлар (6 ёшдан 18 ёшгача):\n35 кг гача тана вазнига эга болаларни даволаш учун тавсия қилинадиган валсартан дозаси суткада 1 марта 40 мг ни ташкил қилади. 35 кг ва ундан кўпроқ тана вазнига эга пациентларга тавсия қилинадиган валсартаннинг дастлабки дозаси суткада 1 марта 80 мг ни ташкил қилади. Айрим ҳолатларда, даволовчи шифокор препаратнинг янада юқорироқ дозаларини буюриши мумкин (суткалик доза 160 мг гача ва максимум 320 мг гача оширилиши мумкин).\nЯқинда миокард инфарктини ўтказган катта ёшдаги беморлар:\nЎтказилган миокард инфарктидан сўнг даволаниш, одатда, 12 соатдан кейин, белгиланган қоидага мувофиқ, суткада 2 марта 20 мг дан иборат паст доза билан бошланади. Даволовчи шифокор аста-секин, бир неча ҳафта давомида, ушбу дозани максимум суткасига 2 марта 160 мг гача дозага оширади. Максимал суткалик доза пациентнинг даволанишни шахсий ўзлаштираолишига боғлиқ.\nМиокард инфарктини даволаш учун Нортиван бошқа дори препарати билан мажмуада қўлланилиши мумкин ва даволовчи шифокорингиз Сизга қандай даволаниш мос келиши тўғрисида қарор қабул қилади.\nЮрак етишмовчилигига эга катта ёшдаги беморлар:\nДастлабки доза, одатда, суткада 2 марта 40 мг.ни ташкил қилади. Даволовчи шифокор аста-секин, бир неча ҳафта давомида, ушбу дозани максимум суткасига 2 марта 160 мг гача дозага оширади. Максимал суткалик доза пациентнинг даволанишга алоҳида чидамлигига боғлиқ. Юрак етишмовчилигини даволаш учун Нортиван бошқа дори препаратлари билан мажмуадада қўлланилиши мумкин ва даволовчи шифокорингиз сизга қандай даволаниш мос келиши тўғрисида қарор қабул қилади.\nСиз Нортиван®ни овқат истеъмол қилишдан қатъий назар қабул қилишингиз мумкин. Препаратни сув билан қабул қилиш керак. Нортиван®ни ҳар куни бир вақтда қабул қилинг.\nАгар Сиз Нортиван® препаратини керагидан ортиқ қабул қилган бўлсангиз\nАгар Сизда кучли бош айланиш ва/ёки ҳушдан кетиш ҳолати мавжуд бўлса, бироз ёнбошлаб ётинг. Агар Сиз тасодифан ҳаддан ташқари кўп таблетка қабул қилиб юборсангиз, даволовчи шифокор, фармацевт билан боғланинг ёки шифохонага қўнғироқ қилинг.\nАгар Сиз Нортиван®ни қабул қилишни ёддан чиқарган бўлсангиз\nЎтказиб юборилган доза ўрнини тўлдириш мақсадида препаратнинг дозасини икки марта қабул қилманг. Агар Сиз препаратни қабул қилишни унутган бўлсангиз, бу ёдингизга тушиши билан уни қабул қилинг. Бироқ агар бу вақт бўйича навбатдаги дозани қабул қилиш вақти билан тўғри келиб қолса, унутилган дозани ўтказиб юборинг.\nЎтказиб юборилган доза ўрнини тўлдириш мақсадида дозани икки марта ошириб қабул қилманг.\nАгар Сиз Нортиван®ни қабул қилишни тўхтатиб қўйган бўлсангиз\nНортиван препарати билан даволанишни бекор қилиш касаллик кечишининг ёмонлашишига олиб келиши мумкин. Даволовчи шифокор Сизга препарат билан даволанишни бекор қилишни тавсия этмагунга қадар Нортиван® препаратини қабул қилишни тўхтатманг.\nАгар Сизда мазкур препарат қўлланилиши бўйича саволлар қолган бўлса, даволовчи шифокор ёки фармацевт билан маслаҳатлашинг.\nБарча дори препаратлари каби Нортиван® ҳам, ҳаммада ҳам кузатилмасада, ножўя самараларни чақириши мумкин.\nЖиддий бўлиш эҳтимолига эга ва шошилинч тиббий ёрдамни талаб қиладиган айрим симптомлар:\nСизда ангионевротик шиш симптомлари (ўзига хос аллергик реакция) юзага келиши мумкин, масалан:\nЮз, тил ёки халқум шиши;\nНафас олиш ёки ютишни қийинлашиши;\nАллергик тошма, қичишиш.\nАгар юқорида қайд этилган симптомлардан биронтаси Сизда пайдо бўлса, Нортиван препаратини қабул қилишни тўхтатинг ва зудлик билан шифокорга мурожаат қилинг (шунингдек, “Огоҳлантиришлар ва эҳтиёткорлик чоралари” бўлимига қаранг).\nБошқа ножўя самаралари қуйидагиларни ўз ичига олади:\nТез-тез (10 пациентдан 1 нафарида кузатилиши мумкин):\nТана вертикал ҳолатни қабул қилган вақтда, бош айланиши ва ҳушдан кетиш ҳолатлари каби симптомлар билан бирга кечувчи ёки бирга кечмайдиган паст артериал босим;\nБуйрак фаолиятини ёмонлашиши (буйрак фаолиятини бузилиши симптомлари).\nТез-тез эмас (100 пациентдан 1 нафарида кузатилиши мумкин):\nТерида пуфакчалар пайдо бўлиши (буллёз дерматит симптоми);\nАнгионевротик шиш (“Шошилинч тиббий ёрдамни талаб қиладиган айрим симптомлар” бўлимига қаранг);\nТўсатдан ҳушдан кетиш (беҳушлик);\nАйланиш ҳисси (вертиго);\nБуйрак фаолиятини оғир бузилиши (буйрак етишмовчилиги симптомлари);\nМушак спазмлари, юрак ритмини бузилиши (гиперкалиемия белгилари);\nНафас сиқилиши, ётган ҳолатда нафас олиш қийинлашиши, оёқлар ва тўпиқлар шиши (юрак етишмовчилиги симптомлари);\nТез-тезлиги номаълум (мавжуд маълумотлар асосида тез-тезлигини баҳолаш мумкин эмас)\nТошма, қичима ва эшакеми касаллиги билан бирга кечувчи аллергик реакциялар; тана ҳароратини ошиши, бўғимларда шиш ва оғриқ, мушак оғриқлари, лимфатик тугунлар шиши каби симптомлар ва/ёки шамоллаш симптомлари (зардоб реакциялари симптомлари) пайдо бўлиши мумкин;\nБинафша-қизил рангли доғлар, тана ҳароратини ошиши, қичишиш (қон томирлари яллиғланиши симптомлари, шунингдек васкулит деб номланади);\nОдатдаги бўлмаган қон қуйилиши ёки кўкаришлар (тромбоцитопения симптомлари);\nМушак оғриқлари (миалгия);\nТана ҳароратини ошиши, томоқдаги оғриқ ёки инфекциялар туфайли оғиз бўшлиғидаги яралар (қонда лейкоцитлар сонини пастлиги симптомлари, шунингдек нейтропения деб номланади);\nҚонда гемоглобин даражасини пасайиши ва эритроцитларнинг фоиз таркиби камайиши (бу оғир ҳолатларда камқонликка олиб келиши мумкин);\nҚонда калий таркибини ошиши (бу мушак тиришишлари ва оғир ҳолатларда юрак ритмини бузилишига олиб келиши мумкин);\nЖигарнинг функционал тестлари кўрсаткичларни ошиши (бу жигар шикастланганлигини кўрсатиши мумкин), шу жумладан қонда билирубин концентрацияси ошиши (бу оғир ҳолатларда тери ва кўз оқларининг сариқ тус олишига сабаб бўлиши мумкин);\nҚон мочевина азоти ва қон зардобидаги креатинин кўрсаткичларининг ошиши (бу буйраклар фаолияти бузилганлигини кўрсатиши мумкин);\nҚонда натрий даражасини пастлиги (бу толиқиш, онгни чалкашиши, мушаклар тиришиши ва/ёки оғир ҳолатларда тиришиш хуружлари билан бирга кечиши мумкин).\nАйрим нохуш ҳолатлар тез-тезлиги Сизнинг ҳолатингизга (аҳволингизга) қараб ўзгариб туриши мумкин. Масалан, бош айланиши ва буйраклар фаолияти бузилиши каби ножўя самаралар юрак фаолияти етишмовчилиги касаллигига эга ёки яқинда ўтказилган миокард инфарктидан сўнг даволанаётган катта ёшдаги беморларга нисбатан артериал босимни назорат қилиш учун препарат буюриладиган катта ёшдаги беморларда камроқ кузатилади.\nБолалар ва ўсмирлардаги ножўя самаралар катта ёшдаги беморларники билан ўхшаш.\nНожўя самаралари тўғрисида хабар бериш\nАгар Сизда бирон-бир ножўя самаралар пайдо бўлса, улар тўғрисида даволовчи шифокорга хабар беринг. Ушбу препарат воситасини қўлланилиши бўйича йўриқномада қайд қилинмаган нохуш кўринишларга ҳам тааллуқли.\nСақлаш шароити ва яроқлилик муддати\n30 °С дан юқори бўлмаган ҳароратда, намлик таъсиридан ҳимоялаш учун оригинал ўрамида сақлансин.\nЎрамда кўрсатилган яроқлилик муддати тугагандан сўнг ишлатилмасин.\nЎрам ва бошқа маълумотлар\nҲар бир таблетка қуйидагиларни сақлайди\nПлёнка қобиқ билан қопланган таблеткалар, 80 мг: Валсартан – 80 мг.\nПлёнка қобиқ билан қопланган таблеткалар, 160 мг: Валсартан – 160 мг.\nЯдро: микрокристалл целлюлоза, кросповидон, сувсиз коллоид кремний диоксиди, магний стеарати.\nПлёнка қобиғи: Опадрай PINK 03В34654 (гипромеллоза 6 сP, титан диоксиди (Е171), макрогол 400, тальк, темир (II) оксиди (Е172), темир (III) оксиди (Е172)).\nНортиван®, плёнка қобиқ билан қопланган таблеткалар, 80 мг:\nИкки ёқлама қавариқ, пушти рангли; бир томонида “С 74” гравировкали ва иккинчи томонида бўлиш учун рискали, узунлиги тахминан 15 мм, кенглиги тахминан 6 мм ўлчамдаги плёнка қобиқ билан қопланган таблеткалар.\nНортиван®, плёнка қобиқ билан қопланган таблеткалар, 160 мг:\nИкки ёқлама қавариқ, пушти рангли; бир томонида “С 75” гравировкали ва иккинчи томонида бўлиш учун рискали, узунлиги тахминан 18 мм, кенглиги тахминан 8 мм ўлчамдаги плёнка қобиқ билан қопланган таблеткалар.\n10 таблетка алюмин фольгали блистерда.\n3 блистер қўллаш бўйича йўриқнома билан бирга картон қутида.\nОлдингисиУголь активированный мс28.03.2021